Maksud Sebenar Di Sebalik 9 Lukisan Terkenal Yang Sangat Membingungkan

Dunia seni moden mungkin kelihatan membingungkan kerana idea-idea utama pelukis adalah sangat tidak jelas dalam setiap karya. Jika anda lihat, kebanyakan daripada lukisan-lukisan ini langsung tidak memberikan gambaran sebenar tentang apakah maksudnya.

Oleh kerana pengumpul membeli karya-karya ini dengan harga yang tersangat mahal dan berjuta-juta pelancong menghabiskan masa berjam-jam untuk beratur bagi melihat lukisan-lukisan ini, sudah tentu anda ingin tahu apa yang cuba disampaikan oleh para pelukis.

Jadi, iluminasi.com kongsikan maksud sebenar di sebalik 8 lukisan terkenal yang sangat membingungkan.

The Two Fridas adalah sejenis autobiografi oleh pelukis Mexico yang paling terkenal. Untuk pengetahuan anda, semua lukisannya adalah potret diri sendiri.

Menurut tafsiran yang paling biasa, lukisan ini menggambarkan peristiwa yang tragis dalam kehidupan Frida iaitu perpisahan dengan suaminya yang juga pelukis, Diego Rivera.

Lukisan itu disiapkan pada tahun 1939, sejurus selepas perceraian mereka. Apa yang cuba digambarkan dalam lukisan ini adalah terdapat 2 orang Frida dengan 2 imej yang berbeza.

Di sebelah kanan adalah Frida yang pernah disayangi Dieog dan di sebelah kiri pula adalah Frida yang dikhianati.

Dia cuba menunjukkan perbezaan di antara cintanya dan hubungan rapat mereka yang kekal, walaupun selepas perceraian, dan kesunyiannya yang mendalam serta hati yang patah.

Dari awal kerjayanya, Paul Gauguin ingin menggambarkan pemikirannya mengenai kehidupan dan kematian.

Pada tahun 1897, dia mula menghasilkan lukisan We Do We Come From? What Are We? Where Are We Going?, dan lukisan tersebut siap di penghujung Disember tahun yang sama.

Lukisan ini perlu diamati dari kanan ke kiri, seolah-olah ia merupakan kitab suci kuno. Terdapat 3 kumpulan bentuk yang utama.

Wanita muda dengan bayi yang sedang tidur menggambarkan fasa awal hidup. Satu lagi kumpulan melambangkan kewujudan zaman awal dewasa.

Dalam kumpulan terakhir, seorang wanita tua mendekati kematian adalah lambang azab yang akan datang.

Lukisan ini adalah salah satu daripada 12 karya yang ciptaan pelukis terkenal, Catalan Joan Miró semasa berlakunya gangguan awam di Sepanyol.

Sekilas pandang, tidak jelas siapa makhluk-makhluk menakutkan yang sedang menari ini. Tetapi kita dengan pantas boleh melihat warna-warna terang yang berbeza dengan latar belakang yang tersangat hitam dan gelap.

Sebenarnya, seniman ini mahu menggambarkan kengerian Perang Saudara Sepanyol yang berlangsung di antara tahun 1936 dan 1939.

Tumpukan kotoran warna kuning cerah menggambarkan cita-cita fasis, kawasan oren gelap mewakili mangsa perang dan tangan merah adalah darah.

Berasal dari United Kingdom, Damien Hirst adalah pelukis paling kaya di dunia. Beliau telah bereksperimen dengan bulatan berwarna selama 25 tahun yang sudah menjadi trademark beliau.

Lebih aneh, Damien menggunakannya untuk bercakap tentang kematian. Apa yang anda lihat pada lukisan ini bukan hanya titik-titik berwarna, tetapi pil homeopati.

Seniman ini sangat asyik dengan kesihatan dalam masyarakat moden kita. Judul-judul bagi lukisan yang dihasilkan menggunakan teknik lukisan "Spot" oleh Damien diambil daripada sebatian kimia dari katalog Sigma-Aldrich.

Nama-nama tersebut dikelaskan mengikut jenis ubat. Kumpulan terbesar adalah produk farmaseutikal. Titik-titik warna secocok dengan huruf dalam formula bahan psikoaktif.

Orange, Red, Yellow adalah satu lukisan oleh pelukis Amerika, Mark Rothko yang dihasilkan pada tahun 1961. Pada tahun 2012, lukisan yang tersangat ringkas ini telah dijual dalam satu acara lelongan dengan harga RM354 juta.

Malah, kita tak perlu untuk mencari sebarang maksud atau imej tersembunyi dalam hasil karya Mark ini. Kita hanya perlu melihatnya dengan cara yang berbeza iaitu memberi tumpuan kepada perasaan yang dicetuskan oleh warna dalam lukisan ini.

Sasaran pelukis ini adalah untuk membiarkan semua orang merasakan semua emosi, yang digambarkan dalam kedalaman warna tersebut.

Andy Warhol adala seorang pelukis Amerika dan seorang yang ikonik dalam sejarah seni popuplar.

Karya-karya beliau adalah minimalis di mana beliua biasanya menghasikan objek dalam bentuk yang paling ringkas dan mudah dikenali.

Pada tahun 1949, Warhol memperoleh ijazah sarjana muda dan mula mencari sumber inspirasi dalam usahanya untuk cuba mencipta sesuatu yang tidak pernah wujud sebelum ini.

Seniman itu pernah bereksperimen sebelum itu dan mendapat tip dari penghias dalaman Muriel Latow.

Muriel memberitahu Andy untuk melukis sesuatu yang anda lihat setiap hari dan sesuatu yang akan dikenali oleh semua orang. Ini adalah bagaimana lukisan Cambell's Soup Cans ini dihasilkan.

Siri abstrak  Birkenau adalah karya pelukis moden Gerhard Richter dan dihasilkan khas kepada banduan kem tahanan. Seniman itu kagum dengan foto-foto mayat sejak 1944, yang mana sedang disediakan untuk dibakar.

Richter "memindahkan" gambar-gambar ke atas kanvasnya dan kemudiannya mengecat lapisan demi lapisan untuk membentuk bentuk timbunan mayat dan bahagian-bahagian alam semula jadi yang digambarkan dalam satu siri foto yang diambil di Birkenau.

Lukisan Walk adalah antara karya Marc Chagall yang paling terkenal. Lukisan-lukisan dihasilkan beliau juga adalah berkonsepkan autobiografi, bermakna lelaki dan wanita yand digambarkan dalam Walk adalah Marc dan isterinya, Bella.

Dalam lukisan ini, Marc berdiri di atas tanah manakala Bella terapung di langit, tetapi mereka bersama. Walaupun terpisah jauh, namun mereka berpegangan tangan dan menidakkan hukum graviti.

Sekali pandang, kita tidak melihat sesuatu yang luar biasa dalam lukisan ini.

Tetapi menurut seorang penyelidik, Jared Baxter, yang sering mempelajari karya-karya seniman ini, lukisan itu mungkin merupakan kiasan kisah santapan terakhir menurut kisah Injil di mana Nabi Isa berkongsi makanan dengan "rasul-rasulnya" di Baitul Maqdis sebelum disalib.

Jika dilihat dengan lebih dekat, kita akan dapat melihat seorang pelayan yang memakai jubah putih berdiri di tengah. Dia dikelilingi oleh 12 orang dan terdapat lambang salib yang bersinar di belakang.


7 Projek Crowdfunding Nilai Besar Yang Mengarut Dan Menipu

Teknik crowdfunding telah banyak membantu ramai individu dan pereka cipta untuk merealisasikan idea dan ciptaan mereka. Terdapat beberapa laman web yang membantu urusan para pereka cipta mengumpul dana daripada pengguna internet seluruh dunia antaranya Kickstarter dan Indiegogo.

Seseorang netizan yang ingin membantu melihat sesuatu idea menarik menjadi realiti kebiasaannya tidak akan keberatan untuk menyumbang dana bagi pembangunan projek atau idea tersebut. Sebagai balasan, kebiasaannya pereka cipta atau pemilik projek akan memberikan token atau hadiah saguhati kepada penyumbang dana bagi projek mereka.

Malangnya, tidak semua idea yang dipersembahkan dalam laman web crowdfunding boleh direalisasikan. Ada yang ideanya langsung tidak logik. Namun, kerena persembahan melalui video yang begitu mengagumkan, ramai juga netizen yang kadang-kala tertipu dengan idea projek yang dipersembahkan.

Kali ini, pihak Iluminasi ingin ingin berkongsi beberapa projek crowdfunding yang adakalanya tidak masuk akal dan hanya menarik di atas kertas.

Jangan terkeliru, Triton bukanlah model kereta keluaran Mitsubishi sebaliknya sebuah topeng muka yang didakwa membolehkan si pemakainya bernafas di dalam air. Ketika dilancarkan di laman web Indiegogo, projek ini berjaya mengumpul dana sebanyak  $900,000.

Projek ini begitu menarik memandangkan topeng ini begitu kecil, tidak seperti topeng menyelam biasa yang memerlukan si pemakai membawa bersama tangki bantuan oksigen yang cukup berat. Pemilik projek ini mendakwa Triton hanya menggunakan mikrobateri yang 30 kali lagi kecil dari pesaing, maka ramailah yang tertarik dengan idea ini.

Malangnya, Triton sangat tidak realistik. Ia sebenarnya memerlukan bateri yang cukup besar untuk mengepam sekurang-kurangnya 2 liter air sesaat bagi membolehkan cukup oksigen diperoleh untuk manusia bernafas.

Pada masa kini, idea-idea yang dapat mengurangkan pencemaran alam sekitar sentiasa mendapat sokongan dan permintaan tinggi memandangkan orang ramai mula sedar akan kepentingan menggunakan tenaga hijau. Salah satu idea dalam kategori ini adalah penggunaan panel solar bagi menggantikan tar untuk membuat jalan.

Di laman Indiegogo, projek ini mendapat kutipan sebanyak $2.2 juta. Malangnya, projek ini sememangnya tidak begitu realistik. Lapisan jalan yang rata adalah tidak optimal untuk mengumpul cahaya bagi penjanaan tenaga solar.

Selain itu, panel solar begitu sensitif. Habuk dan kotoran akan mengurangkan kadar efisiensinya untuk mengumpul tenaga solar. Selain itu, ianya juga tidak mempunyai ketahanan yang tinggi untuk menampung berat kenderaan. Daripada ujian yang dilakukakn di laluan pejalan kaki juga menunjukkan terdapat keretakan pada panel solar yang digunakan.

Bergantung kepada penggunaan, seseorang individu mungkin memerlukan komputer, komputer riba, tablet ataupun telefon pintar. Menariknya, Dragonfly Futurefon didakwa sebagai sebuah gajet yang mampu memenuhi kesemua keperluan ini. Ia mampu diubah menjadi komputer, komputer riba, tablet ataupun telefon pintar.

Bagi sesetengah orang, idea ini mungkin kelihatan menarik kerena mereka tidak perlu membawa dan membeli beberapa gajet untuk kegunaan harian mereka. Malah, projek ini dikatakan berjaya mengumpul dana sekitar $700,000.

Malangnya, ia tidak praktikal. Ramai pengguna Indiegogo mengecam rekabentuk gajet ini. Rekabentuknya yang kompleks selain spesifikasi yang terlampau tinggi akan menjadikannya terlalu mahal untuk kebanyakan orang. Laman asalnya di Indiegogo juga sudah tidak dikemaskini sejak 2016 dan tidak diketahui apa nasib duit yang sudah disumbangkan.

Alangkah menariknya sekiranya terdapat gajet atau alat yang membolehkan pengguna mengawal cahaya lampu, televisyen dan pelbagai perkara lagi dengan begitu mudah. Itulah yang cuba dibuat oleh Logbar, sejenis cincin yang dapat mengumpulkan dana sekitar $880,000.

Malangnya, ia mendapat kritikan daripada beberapa pihak yang skeptikal akan kemampuannya untuk memasukkan segala macam teknologi pada sebentuk cincin yang kecil. Malah, pengguna juga dikatakan perlu membuka cincin tersebut sekiranya mandi dan membasuh tangan kerana ianya tidak kalis air.

Penyumbang dana yang memperoleh cincin versi awal juga sangat kecewa kerana mendapati terdapat beberapa masalah besar pada cincin tersebut. Bukan sahaja saiznya yang besar, malah dikatakan cincin tersebut perlu disambungkan dengan aplikasi pada telefon pintar anda setiap masa.

Skarp Laser Razor merupakan sebuah pencukur yang tidak menggunakan bilah pisau sebaliknya hanya laser. Penggunaan laser ini dikatakan lebih selamat dan tidak meninggalkan sebarang kesan iritasi pada kulit pengguna.

Pada mulanya, pemilik projek ini cuba mengumpulkan dana sebanyak $4 juta di laman Kickstarter. Malangnya, halaman tersebut telah dibekukan kerana prototaip yang dihasilkan tidak berfungsi. Pemiliknya cuba menggunakan Indiegogo dan berjaya memperoleh dana sekitar $500,000.

Malangnya, beberapa prototaip awal yang dihasilkan tidak berjaya membuktikan kemampuannya untuk berfungsi dengan baik. Hanya beberapa helai bulu atau rambut yang berjaya dipotong. Tidak diketahui apakah nasib penyumbang dana kepada projek ini.

Apabila hujan, apa yang anda buat apabila hendak keluar rumah? Ambil dan gunakan payung. Satu solusi yang sangat mudah. Namun, sebuah syarikat cuba mencetuskan idea unik untuk menghasilkan payung daripada angin. Idea ini berjaya mendapat sumbangan sekitar $102,000.

Walau bagaimanapun, terdapat segelintir netizen yang skeptikal dengan idea ini. Malah, penerangan yang diberikan juga tidak begitu jelas. Payung ini dikatakan hanya bertahan 15 hingga 30 minit untuk sekali cas. Malah, terdapat juga isu angin kuat yang ditembak keluar daripada batang payung ini akan terkena orang berdekatan, menjadikannya tidak praktikal untuk digunakan di kawasan ramai manusia.

Produk ini tidak pernah direalisasikan. Walaupun pemilik projek ini berjanji akan memulangkan kembali duit para penyumbang, terdapat banyak komen di laman  Kickstarter yang mengatakan mereka masih belum memperoleh kembali wang mereka seperti yang dijanjikan.

Tahukah anda, ratusan juta manusia tidak memperoleh sumber air bersih di seluruh dunia? Benar, ia merupakan antara masalah utama dunia. WaterSeer kononnya cuba memberi solusi untuk menyelesaikan masalah ini dengan membolehkan pengguna menarik keluar air dari tanah.

Projek ini berjaya mendapat sumbangan sekitar $330,000.  WaterSeer didakwa berfungsi dengan hanya memeluwap wap air dari udara. Semua orang pastinya pernah melihat titisan yang terbentuk pada minuman sejuk pada hari yang panas dan WaterSeer akan menggunakan prinsip yang sama.

Setiap alat ini didakwa boleh menghasilkan 40 liter air daripada udara. Malangnya, di kawasan beriklim panas dan kering, wap air di udara adalah terhad. Ia juga memerlukan bahagian yang ditanam di bawah tanah adalah lebih sejuk daripada udara luar, keadaan yang hanya berlaku beberapa jam sahaja sehari di kebanyakan tempat.


Kisah Wanita Paling Subur di Dunia - Mariam Nabatanzi

Keluarga yang besar adalah perkara biasa di Afrika. Menurut World Bank, wanita di Uganda mempunyai purata kelahiran sebanyak 5.6 orang anak dan merupakan kadar kelahiran tertinggi di benua itu.

Bagi seorang wanita Uganda ini, dia mungkin merupakan wanita paling subur di dunia. Wanita Uganda berusia 39 tahun itu bernama Mariam Nabatanzi dan dilaporkan telah melahirkan 44 orang anak pada usia 36 tahun dari seorang suami yang sama.

Mariam yang berasal dari kampung Kabimbiri di Uganda ini mempunyai tiga set anak kembar empat, empat set anak kembar tiga, enam set anak kembar dua dan selebihnya adalah kelahiran tunggal.

Mariam berkahwin pada usia seawal 12 tahun dengan seorang lelaki yang berusia 40 tahun pada 1993. Dia yang masih mentah ketika itu terpaksa mencari jalan untuk menyesuaikan dirinya dengan kehidupan baru sebagai seorang isteri. Suaminya itu mengamalkan poligami dan sudahpun mempunyai beberapa orang anak dari perkahwinan sebelumnya.

Mariam mula melahirkan anak kembar dua setelah setahun berkahwin. Dua tahun kemudian, dia sekali lagi melahirkan anak tetapi kali ini dengan kembar tiga. Tidak begitu lama selepas itu, dia mengandung semula dan melahirkan pula anak kembar empat.

Ketika melahirkan anak untuk kali yang keenam, Mariam sudah mempunyai 18 orang anak. Ketika itu dia merasakan sudah cukup baginya untuk mengandung lagi dan dia pergi untuk mendapatkan nasihat doktor.

Namun, doktor telah memberitahu Mariam bahawa dia mempunyai kadar kesuburan rahim yang tinggi dan proses untuk menghentikan kehamilan mungkin mempunyai risiko yang tinggi terhadap keselamatan dirinya sendiri.

Pada usia 23, Mariam sudahpun mempunyai 25 orang anak. Dia sekali lagi ke hospital untuk menghentikan kehamilan tetapi terus disyorkan untuk meneruskannya seperti biasa kerana kadar kesuburan rahimnya yang tinggi.

Kes Mariam mula menjadi tajuk utama pada tahun 2017 apabila akhbar Uganda memaparkannya sebagai salah seorang wanita yang melahirkan anak paling ramai.

Keupayaan yang dimiliki Mariam untuk mengandung banyak anak kembar adalah disebabkan keadaan genetiknya. Ia berpunca dari variasi genetik yang diwarisi. Ia termasuk kes apabila seorang wanita itu melalui kitaran haid lebih dari sekali secara bersiri atau lebih dari satu ovum dilepaskan sehingga meningkatkan kemungkinan berlakunya lebih dari satu persenyawaan.

Kini, kehidupan Mariam menjadi semakin sukar apabila suaminya telah melarikan diri dan meninggalkannya semua anak-anak mereka kepadanya. Suaminya itu melarikan diri setelah 25 tahun bersamanya apabila berkahwin dengan wanita lain.

Dia dan semua anak-anaknya terpaksa tinggal di empat rumah kecil yang sempit, dibina daripada batu bata dan dikelilingi oleh ladang kopi. Anak-anak yang lebih tua menjaga adik-adik mereka termasuk anak sulungnya, Ivan Kibuka, yang terpaksa berhenti sekolah untuk membantunya.

Ivan yang berusia memberitahu bahawa ibunya bekerja dengan begitu keras. Mereka sebagai anak-anak yang lebih dewasa membantu apa yang termampu seperti memasak dan mencuci, tetapi ibu mereka tetap menanggung beban seluruh keluarga.

Bukan itu sahaja tragedi yang menimpa Mariam. Wanita itu telah melalui detik hitam dalam hidupnya sejak ibunya lari meninggalkan bapanya dengan enam orang anak, tiga hari selepas dia dilahirkan.

Setelah bapanya berkahwin semula, ibu tirinya pula telah meracuni lima adik beradiknya yang lain dengan memasukkan kaca yang dihancurkan dalam makanan. Mereka semua mati kecuali Mariam yang ketika itu tiada di rumah kerana melawat ibu saudaranya.

Mariam yang mempunyai ramai anak untuk disara telah melakukan apa sahaja pekerjaan yang mampu dibuatnya. Dia pernah bekerja sebagai pendandan rambut, penghias rumah, pengumpul barangan terbuang, menghasilkan arak tempatan dan juga menjual ubat-ubatan herba.

Hampir semua gaji dan hasil yang diperolehinya dibelanjakan untuk keluarganya yang besar itu seperti makanan, pakaian, perubatan dan yuran sekolah agar anak-anaknya itu mempunyai peluang untuk mengecapi hidup yang lebih baik dari dirinya.


Sejarah Hospital Bahagia Tanjung Rambutan - Hospital Mental Tertua

Tanjung Rambutan ialah sebuah pekan kecil di daerah Kinta yang terletak di timur laut bandar raya Ipoh di negeri Perak. Namun, pekan kecil ini sering dikaitkan dengan stigma buruk dan sering kali dijadikan bahan jenaka yang hanya dikaitkan dengan pesakit mental.

Dengar sahaja mengenai 'hospital bahagia' atau 'hospital gila' Tanjung Rambutan, ramai pasti yang membayangkan ia adalah suatu tempat yang menyeramkan, terpencil dan sunyi. Penghuni yang berada di sini pula sering kali disalah sangka sebagai agresif, ganas dan berbahaya.

Semuanya bermula apabila seorang ahli psikiatrik British, Dr. W.F. Samuels, mengilhamkan agar sebuah pusat rawatan khusus untuk merawat pesakit mental dibangunkan di pekan ini pada tahun 1908. Pada tahun 1910, pusat kesihatan mental yang pertama di Tanah Melayu ini mula dibina berhadapan stesen kereta api Tanjung Rambutan.

Walau bagaimanapun, hospital mental atau lebih dikenali sebagai hospital bahagia ini tidak pernah menggunakan nama pekan Tanjung Rambutan sebagai nama yayasan ini secara rasmi.

Pada asalnya, Dr. Samuels telah mencadangkan kerajaan agar membina sebuah hospital mental yang dinamakan sebagai Federal Lunatic Asylum. Setelah pembinaan siap pada tahun 1911, Dr. Samuels telah dilantik menjadi Penguasa Perubatan yang pertama di hospital mental itu.

Pada peringkat awal, Federal Lunatic Asylum ini merupakan sebuah yayasan psikiatri yang hanya mengandungi 3 buah wad lelaki dan sebuah wad perempuan sahaja dan ianya dipisahkan oleh satu ruang dapur.

Pada tahun 1928, hospital mental ini telah diubah namanya kepada Central Mental Hospital pula. Pada awal tahun 1970, nama hospital ini sekali lagi diubah menjadi Hospital Bahagia Ulu Kinta, menampilkan imej yang lebih positif ke atas perkembangan rawatan psikiatri dan pandangan serta penerimaan masyarakat terhadapnya.

Dengan keluasan asal Hospital Bahagia Ulu Kinta mencecah 544 ekar ini, 300 ekar daripadanya telah digunakan untuk mendirikan pelbagai bangunan dan kelengkapan untuk kakitangan dan pesakit. Secara keseluruhannya, terdapat kira-kira 78 wad di hospital ini di mana 53 wad adalah untuk pesakit lelaki manakala 25 wad untuk pesakit wanita dengan jumlah katil mencecah sebanyak 1,800 buah.

Jumlah purata pesakit yang berada di hospital bahagia ini sepanjang masa ialah seramai hampir 1500 orang, di mana 2/3 daripadanya adalah penghuni lelaki.

Hospital Bahagia Ulu Kinta merupakan pusat psikiatri paling besar daripada empat buah hospital bahagia yang wujud di negara kita. Hospital bahagia ini juga merupakan satu-satunya hospital di Malaysia yang mempunyai muziumnya sendiri.

Pada tahun 2007, sebanyak 41 daripada 544 ekar tanah hospital bahagia di Tanjung Rambutan ini telah diserahkan untuk pembinaan Kolej Sains Kesihatan Bersekutu Ulu Kinta.

Manakala baki selebihnya kawasan di hospital ini pula digunakan untuk aktiviti-aktiviti pemulihan pesakit. Antara aktiviti-aktiviti yang dijalankan di sini untuk pesakit adalah seperti pertanian, penternakan dan juga perikanan.

Hospital Bahagia Ulu Kinta ini menawarkan rawatan seperti penjagaan, rawatan klinikal, psikologi, pendidikan, kaunseling, pelajaran moral dan kerohanian bagi mereka yang mengalami masalah mental atau lebih dikenali dengan panggilan sakit jiwa, gila atau tekanan perasaan.

Bagi pesakit yang tidak mempunyai masalah mental yang serius, terdapat bengkel pertukangan untuk pesakit lelaki dan juga bengkel kerja tangan bagi pesakit wanita. Semua aktiviti-aktiviti ini mempunyai nilai rawatan yang dinamakan sebagai terapeutik bagi membantu pesakit menjadi pulih semula.

Pada hakikatnya, pesakit yang dirawat di hospital ini bukanlah semuanya 'gila' atau 'liar'. Bahkan, ada juga yang memohon untuk ditempatkan di sini dengan tujuan untuk menenangkan fikiran, jauh dari tekanan kerja dan hidup. Tambahan pula kawasan hospital yang luas ini dikelilingi panorama indah dan penuh dengan kehijauan alam semula jadi.

Para petugas di hospital bahagia ini memerlukan kemahiran berkomunikasi dan berfikir secara kreatif dan inovatif. Mereka sering berdepan dengan pesakit yang tidak boleh dijangka tingkah lakunya atau reaksi terhadap sesuatu keadaan. Oleh itu, kesabaran dan pengalaman amatlah diperlukan.

Saban tahun, Hospital Bahagia Ulu Kinta menerima semakin ramai pelawat, antaranya ialah kumpulan perubatan, kumpulan berlainan bidang dan ada juga kunjungan daripada orang awam yang ingin belajar lebih lanjut mengenai penjagaan kesihatan mental.

Lawatan sebegini telah mengikis sedikit demi sedikit stigma dan persepsi buruk masyarakat terhadap hospital bahagia yang sering dikongsikan melalui lisan tanpa sebarang bukti.


Kisah Sultan Ali Shah : Daripada Sultan Terengganu Menjadi Pemandu Teksi

Kesan penjajahan British di negara kita boleh dirasai sehingga ke hari ini.

Perubahan yang diperkenalkan British benar-benar memberikan impak besar, sama ada dari sudut positif dan juga negatif kepada masyarakat kita.

Beberapa insiden berlaku ketika British cuba memperkenalkan gagasan Malayan Union kepada rakyat Tanah Melayu dulu, menimbulkan banyak kontroversi menyebabkan British mengguna langkah keras bagi memastikan kejayaan rancangan mereka.

Salah satu kisah kontroversi yang berlaku ekoran usaha Malayan Union, melibatkan Sultan Terengganu ke 14, Sultan Ali Shah Ibni Sultan Sultan Sulaiman Badrul Alam Shah.

Penentangan beliau terhadap gagasan yang cuba diperkenalkan British menyebabkan perubahan besar dalam hidup beliau, mengubah susur galur kesultanan kerajaan Terengganu; sehingga wujudnya sengketa berterusan ke hari ini.

Perjanjian Bangkok 1909 di antara kerajaan Siam dan kerajaan British mengakibatkan kerajaan Terengganu yang ketika itu berada di bawah naungan kerajaan Siam, diserahkan kepada British tanpa persetujuan Terengganu.

Terengganu ketika itu dipimpin Sultan Zainal Abidin ke 3 tiada pilihan lain selain menuruti isi perjanjian tersebut.

Terengganu mula menjadi negeri di bawah naungan British pada 22 April 1910.

Bagi melindungi kedaulatan agama dan negeri, Sultan Zainal Abidin ke 3 memperkenalkan Undang-Undang Diri pada tahun 1911 sebagai usaha mengekalkan identiti Terengganu daripada kerakusan British.

Kemangkatan Sultan Zainal Abidin ke 3 menabalkan Tengku Muhammad Syah sebagai pengganti baginda.

Tengku Muhammad Syah enggan bekerjasama dengan British walaupun bersetuju menerima seorang penasihat British dalam kerajaan Terengganu.

Atas sebab ini, British mula mendesak supaya Sultan Muhammad Syah melepaskan takhta untuk diserahkan kepada adiknya, Tengku Sulaiman Badrul Alam Shah.

Baginda menaiki takhta dengan menggunakan gelaran Sultan Sultan Sulaiman Badrul Alam Shah, memerintah dalam tempoh yang panjang, bermula pada 20 Mei 1920 sehinggalah tibanya penjajahan Jepun ke atas Tanah Melayu.

Pada 29 Januari 1942, kerajaan Terengganu ketika itu yang dinaungi Jepun melalui prntadbiran Gabenor Manabu Kuji, bersetuju untuk melantik waris kepada Sultan Sulaiman naik menggantikan baginda.

Anak sulung beliau, Tengku Ali dilantik sebagai Yang Di-Pertuan Muda, bakal mengambil alih tampuk kerajaan Terengganu daripada ayahnya.

Kemangkatan Sultan Sulaiman pada 25 September 1942 mempercepatkan kenaikan Tengku Ali.

Tengku Ali menaiki takhta pada 26 September 1942 dan pentadbiran Jepun mengiktiraf status Tengku Ali pada 30 September 1942, menggunakan gelaran penuh Sultan Ali Shah ibni al-Marhum Sultan Sulaiman Badrul Alam Shah.

Kenaikan Sultan Ali Shah mendapat tentangan beberapa orang pembesar Terengganu atas alasan kurang diyakini keupayaannya khasnya oleh seorang pembesar bernama Dato Jaya Perkasa Che Umar.

Tekanan yang diberikan Dato Jaya Perkasa bagaimanapun tidak berjaya menjatuhkan Sultan Ali Shah.

Sehinggalah perjanjian tahun 1943 di antara Jepun dengan kerajaan Siam yang mengembalikan semula Terengganu menjadi wilayah Thai, menyebabkan perubahan besar pada sistem kerajaan Terengganu.

Kami sudah terangkan peristiwa bersejarah ini dalam artikel kami. Boleh baca lebih lanjut kalau berminat.

Jawatan Menteri Besar yang dihapuskan semasa era Jepun diwujudkan kembali dan Dato Jaya Perkasa Che Umar naik menjadi menteri besar, diikuti perlantikan menteri-menteri dilakukan dengan kebenaran Siam dan Jepun.

Walaupun begitu, rasa tidak senang Dato Jaya Perkasa kepada Sultan Ali nyata belum berakhir.

Selepas tentera Jepun tewas dalam kempen penjajahan mereka, British kembali ke Tanah Melayu seterusnya menyebabkan Terengganu kembali semula sebagai naungan British.

Kerajaan Thai berjaya didesak untuk melepaskan penguasaan mereka ke atas negeri tersebut, berdasarkan kepada perjanjian 1909 yang dipersetujui.

Untuk mengukuhkan kuasa mereka di Tanah Melayu, British berhasrat mahu menyatukan sistem pentadbiran mereka dengan mengendurkan terus kuasa Raja-Raja Melayu.

Bagi memenuhi hasrat itu, British mula menyelongkar kembali status kerjasama semua Raja Melayu dengan Jepun, untuk dijadikan alasan penyingkiran mereka bagi membolehkan 'Raja Melayu baru mesra British' dilantik.

Beberapa orang Raja Melayu ketika itu yang didapati bekerjasama dengan Jepun atau dilantik oleh Jepun, didakwa sehingga ada yang dibuang negeri.

Disebabkan menaiki takhta semasa zaman pemerintahan Jepun, Sultan Ali tidak terkecuali menjadi sasaran British.

Dato Jaya Perkasa didakwa memainkan peranan yang sangat besar dalam menjatuhkan Sultan Ali Shah.

Beberapa dakwaan seperti Sultan Ali akrab dengan pemerintahan Jepun, tidak layak memerintah serta mengahwini seorang pelacur sebagai isteri mula disebarkan sumber-sumber tidak diketahui.

Selain itu, dakwaan bahasa Sultan Ali Shah mempunyai masalah berhutang akibat kalah judi hingga menyebabkan dia menggadaikan tanah kepada tauke Cina, turut menjadi perhatian British.

Atas semua dakwaan itu, British bertindak mengarahkan Sultan Ali Shah bertemu wakil British, Brigadier H.C. Willan.

Willan mengumumkan kepada Sultan Ali Shah sambil disaksikan Dato Jaya Perkasa, bahawa British telah mengambil keputusan tidak mengiktiraf kedudukan baginda sebagai Sultan dan pendapatannya akan dikurangkan walaupun akan terus dibayar.

Terkejut dengan apa yang berlaku, Sultan Ali Shah kembali ke istana baginda tanpa kuasl, mengetahui nasibnya yang bakal digantikan dengan Sultan pilihan British.

Pemecatan Sultan Ali Shah memerlukan pengganti, dengan Tengku Ismail, salah seorang anak kepada Sultan Zainal Abidin ke 3 menjadi nama yang disebut bakal naik sebagai Sultan Terengganu yang baru.

Pada 16 Disember 1945, pengisytiharan penurunan Sultan Ali Shah digantikan dengan Tengku Ismail dilakukan, namun British belum berpuas hati.

Kedudukan Tengku Ismail atau nama rasminya Sultan Ismail Nasiruddin Shah, belum cukup kukuh kerana masih belum mendapat pengiktirafan British.

Bagi melindungi kepentingan mereka, British melalui wakil mereka A.T. Newboult mendesak Sultan Ismail menandatangani persetujuan gagasan Malayan Union.

Bagaimanapun, nasib baiklah Undang-Undang Diri yang telah diperkenalkan ayahnya sebelum mangkat menyebut Sultan tidak mempunyai kuasa penuh menyerahkan pemerintahan kepada kuasa luar.

Sekiranya Baginda bersetuju, ini bermakna Sultan Ismail sendiri telah melanggar undang-undang negeri Terengganu.

Malangnya atas desakan kuat pihak British yang tidak mengiktiraf Undang-Undang Diri serta tekanan daripada Dato Jaya Perkasa yang banyak terhutang budi dengan British, Sultan Ismail terpaksa menandatangani persetujuan.

Seronok British ketika itu sehingga menerbitkan artikel pengumuman Sultan Ismail kini secara rasminya diiktiraf sebagai Sultan Terengganu oleh British.

Walaupun bersetuju selepas dipaksa, melihat kebangkitan orang Melayu yang bersatu menentang Malayan Union - Sultan Ismail Nasiruddin akhirnya menjadi penentang gagasan tersebut.

Selepas 4 bulan ditabalkan, baginda bertindak menghantarkan surat menggesa agar British mengkaji semula rancangan tersebut bimbang kesan buruk yang bakal timbul.

Sudah dijatuhkan, banyak pihak berpendapat apa yang berlaku terhadap Sultan Ali Shah merupakan tindakan yang bercanggah dengan undang-undang kerajaan Terengganu sendiri.

Ini kerana Sultan Ali Shah secara rasmi dan tidak boleh disangkal lagi, merupakan waris paling layak menerajui Kesultanan Terengganu.

Dalam kenyataannya, Sultan Ali Shah menyifatkan apa yang dilakukan oleh British merupakan satu konspirasi bagi menjayakan rancangan Malayan Union dengan Dato Jaya Perkasa, dikatakan menjadi dalang utama semua yang berlaku.

Pelbagai rayuan yang dibuat untuk mengkaji semula pemecatan baginda yang dilakukan tanpa asas, tidak diendahkan British.

Baginda yang ketika itu tidak lagi mendapat sokongan pembesar negeri mula menerima hakikat tidak banyak yang boleh baginda lakukan dalam mengembalikan sokongan kepada baginda.

Sultan Ali Shah tidak pernah berhenti daripada mengemukakan tuntutan ke atas takhta kerajaan Terengganu sehinggalah baginda mangkat pada 17 Mei 1996. Sepanjang hayatnya baginda menyara hidup dan keluarganya dengan bekerja sebagai pemandu kereta sewa dan juga pengusaha wayang bergerak di sekitar negeri Terengganu.

Kes tuntutan takhta oleh waris kepada Sultan Ali Shah masih lagi berlangsung sehingga ke hari ini, dengan Tengku Sulaiman yang merupakan cucu kepada Sultan Ali Shah telah memfailkan tuntutan di peringkat mahkamah, berdasarkan Undang-Undang Tubuh Negeri Terengganu tahun 1911.

Sudah beberapa kali tuntutan beliau ditolak mahkamah dengan pengumuman terbaru melibatkan tuntutan ini, dilaporkan pada 31 Julai 2017 - selepas permohonan beliau mahu memindahkan perbicaraan ke mahkamah tinggi Kuala Terengganu ditolak panel hakim Mahkamah Rayuan.


Kisah Gadis Berbaju Kurung Timang Bola Freestyle Profesional - Qhouirunnisa' Endang Wahyudi

Sukan bola sepak tak diragui adalah sukan yang paling popular dan diminati hampir semua orang di muka Bumi ini. Di Malaysia, bola sepak adalah sukan yang popular walaupun kedudukan pasukan kebangsaan kita berada di tangga yang agak tercorot iaitu ke-171 di dunia.

Dan walaupun bola sepak didominasi oleh kaum lelaki, wanita juga tidak terlepas dalam meminati sukan ini.

Mereka bukan sahaja minat mengikuti perkembangan dan menonton perlawanan bola sepak sahaja, malah semakin ramai yang menceburkan diri dalam sukan ini.

Antara cabang sukan ini yang juga mendapat tumpuat adalah kemahiran menimbang bola atau lebih terkenal dengan panggilan "freestyle"

Di Malaysia, walaupun bola sepak masih tidak begitu popular dalam kalangan wanita namun terdapat sebilangan daripada mereka yang sangat handal dalam freestyle.

Antara salah seorang daripadanya sudah tentu gadis yang mungkin ramai daripada masih belum mengenalinya, Qhouirunnisa' Endang Wahyudi.

Gaya freestyle gadis manis yang lebih mesra dikenali sebagai Nisa yang tersangat licik ini telah membuatkan beliau menjadi tumpuan di Malaysia.

(Qhouirunnisa' Endang Wahyudi bersama legenda bola sepak Jerman, Kalle Riedle)

Apa yang lebih menarik adalah beliau kelihatan seperti gadis biasa dengan gaya yang bersahaja.

Sememangnya jarang untuk kita melihat gadis atau wanita menimang bola dengan gaya bebas, apatah lagi ketika memakai baju kurung atau jubah.

Dengan bertudung dan berpakaian longgar, Nisa mampu melakukan teknik timangan bola yang sangat rumit, mengimbangi bola di atas tapak kaki dan kemudiannya di atas dahi.

Segala kemahiran yang dimiliki gadis cantik ini bukan sahaja tidak mampu dilakukan oleh kebanyakan lelaki di dunia, tetapi juga boleh dikatakan bertaraf profesional.

Menurut gadis berusia 19 tahun ini, tudung bukanlah satu halangan baginya. "Ia adalah perkara biasa. Apa yang penting adalah cara anda mengendalikannya," kata Nisa.

Dalam bola sepak gaya bebas, pemain menggunakan kesemua bahagian badan untuk melakukan helah akrobatik menggunakan bola.

Lebih daripada 60% daripada 33 juta rakyat Malaysia beragama Islam dan majoriti daripada wanita Islam di negara kita memakai tudung dan pakaian yang longgar, selaras dengan kesopanan yang dikehendaki Islam.

Mungkin gadis ini sememangnya mempunyai bakat terpendam dalam sukan ini kerana Qhouirunnisa hanya mula berkecimpung dalam bidang ini pada tahun 2016.

Nisa yang tiada langsung latar belakang bola sepak tiba-tiba berasa teringin untuk bermain futsal tetapi bapanya tidak menggalakkan kerana mungkin perlu bercampur dengan lelaki.

Dari situ, beliau melakukan carian tentang bola sepak dan akhirnya terjumpa dengan freestyle. Sejak itu, Nisa mula mempelajari sukan ini.

Segala latihan dan trik-trik dipelajari dengan hanya menonton video di Youtube.

Bagi mencapai apa yang dikecapi beliau pada hari ini, Nisa berlatih 4 hingga 5 hari seminggu dalam mengimbangi, menyepak dan menimbang bola.

Beliau mula serius mengasah kemahirannya dalam menimang bola sepak selepas tampil bersama dua rakannya di Sunway Velocity Mall.

Seperti semua orang, Qhouirunnisa juga mempunyai idola dalam freestyle iaitu Lisa Zimouche dan berharap untuk bertemunya satu hari nanti.

Nisa juga memberitahu bahawa bapanya tidak bersetuju dengan aktiviti yang dilakukannya ini tetapi mengalah selepas melihat semangat beliau.

Kehebatan dan kelincahan beliau dalam menimbang bola membuatkan bukan sahaja wanita tetapi semua lapisan masyarakat kagum dan terpesona apatah lagi ditambah dengan personaliti dan rupa parasnya yang sangat tidak dijangkakan.

Sekaligus, bakat yang dimiliki Nisamenjadikan beliau popular dan bilangan pengikut beliau di akaun Instagram bertambah dari 72,000 pada Julai 2018 kepada 121,000 pada Julai 2019.

Nisa kini sedang belajar jurusan Sains Islam di Universiti Al-Madinah di Shah Alam dan berkata bahawa kedua-dua ibu bapanya menyokong minatnya dalam sukan ini.


Jepun Laksana Jadual 4 Hari Bekerja Dan 3 Hari Cuti Hujung Minggu (Gaji Penuh)

Kerja adalah satu keperluan yang membolehkan kita meneruskan hidup. Tanpa pekerjaan, hidup seseorang itu mungkin akan kucar-kacir tanpa haluan. Bagi sesetengah orang, kerja mereka melibatkan jumlah jam yang sangat panjang dan ia mempengaruhi gaya hidup mereka.

Pernah tak anda menginginkan cuti kerja yang lebih panjang, atau dengan kata mudah, hujung minggu yang lebih cepat datang dan panjang?

Bagaimana jika jadual kerja anda boleh berubah yang membolehkan anda hanya bekerja selama 4 hari dan diberi cuti hujung minggu selama 3 hari?

Di Jepun, impian setiap pekerja ini bakal menjadi kenyataan. Di beberapa syarikat, para pekerja diberikan keistimewaan untuk menikmati hujung minggu selama 3 hari selepas bekerja 4 hari.

Apa yang lebih menariknya adalah mereka dibayar gaji penuh seperti bekerja 5 hari seminggu. iluminasi.com cuba untuk selami jadual kerja baru Jepun ini dan bagaimana bagaimana ia boleh menjadi masa depan bagi semua pekerja di seluruh dunia.

Bagi yang tak tahu, syarikat-syarikat dan budaya di Jepun terkenal dengan jumlah tempoh bekerja yang tersangat ketat dan panjang. Namun semua ini bakal berubah.

Seperti yang dinyatakan di atas, sesetengah syarikat telah memilih untuk mencuba jadual kerja baru yang membolehkan para pekerja untuk bekerja hanya 4 hari sahaja dan menikmati 3 hari hujung minggu.

Namun, ia tidak semudah itu. Para pekerja yang diberi keistimewaan ini perlu menggantikan cuti 1 hari tambahan tersebut dengan bekerja 10 jam setiap hari bagi 4 hari bekerja tersebut.

Alasan mengapa perubahan ini dilihatkan sebagai sesuatu yang sangat baik dan bernah adalah kerana ia memberikan fleksibiliti dan kelonggaran yang lebih kepada pekerja.

(Seorang pekerja di Jepun yang letih terlelap ketika menunggu kereta api)

Dengan ini, para pekerja mempunyai lebih banyak masa untuk berehat kerana mempunyai hujung minggu yang lebih panjang daripada dahulu.

Biasanya rehat yang lebih menjadikan pekerja lebih gembira. Dan pekerja yang lebih gembira pula bermakna mereka kurang cenderung untuk bertindak dengan cara yang merosakkan dan membahayakan.

Malah, jumlah hari bekerja yang lebih pendek membolehkan para pekerja menghabiskan lebih banyak masa dengan keluarga dan rakan-rakan mereka.

Ini sangat penting bagi Jepun, yang mempunyai jumlah warga emas tertinggi di seluruh dunia.

Bekerja selama 4 hari sahaja dalam seminggu akan menjamin bahawa keluarga-keluarga dapat memberi perhatian yang lebih baik terhadap datuk nenek mereka.

Walaupun semua ini kelihatan seperti mimpi indah, ia tetap mempunyai beberapa kekurangan.

Sebagai contoh, pada hari di mana para pekerja harus bekerja selama 10 jam, mereka mempunyai kurang masa untuk melakukan kerja rumah, menguruskan tugasan harian malah mungkin tidak mempunyai masa lapang langsung.

Ini bermakna selepas pulang ke rumah dari tempat kerja, mereka tidak mempunyai masa untuk diluangkan.

Ia sekaligus membuatkan mereka untuk menggunakan 1 hari cuti tambahan tersebut untuk menguruskan kerja-kerja yang tergendala ketika 4 hari bekerja yang dilihatkan sebagai satu lagi punca tekanan.

Walaupun Jepun masih jauh untuk melaksanakan jadual 4 hari bekerja ini di setiap syarikat di seluruh negara, namun mereka yang bekerja dalam bidang perkhidmatan pelanggan atau perubatan sangat memerlukan perubahan ini untuk lebih bertenaga dan dan bersedia untuk hari kerja mereka.

Jadi, adakah anda rasa semua syarikat di Malaysia perlu melaksanakan jadual 4 hari kerja dan 3 hari cuti ini? Jika diberi pilihan, adakah anda ingin menukar kepada jadual ini atau kekal dengan jadual kerja seperti sekarang?


Kebarangkalian Akan Berlaku Jika Super-AI Berjaya Dicipta

Ramai cendekiawan dan ahli fikir seperti Stephen Hawking dan Elon Musk telah mengingatkan manusia agar tidak terlalu ghairah mencipta teknologi kecerdasan buatan atau artificial intelligence (AI).

Antara kesan buruk yang boleh berlaku seperti yang dikatakan oleh Stephen Hawking adalah perkembangan kecerdasan buatan penuh boleh menjadi permulaan kepada penghujung kewujudan manusia.

Manusia tahu akan risikonya tetapi memilih untuk tidak mengendahkannya. Hari ini, kita hidup dalam dunia yang dikawal oleh kecerdasan buatan.

Kehidupan seharian dengan AI seperti Siri dan Alexa yang membuatkan hidup kita lebih mudah sudah berakhir. Kita tidak lagi mengawal AI, malah jika diingikan, AI sendiri boleh mengawal kita.

(Stephen Hawking memberi amaran kepada manusia tentang bahayanya Artificial Intelligence)

Dengan spesis AI yang lebih hebat sedang dibangunkan yang dikenali sebagai "Artificial Superintelligence" (ASI), kita tak dapat bayangkan apa yang mampu dilakukannya.

Apa yang kita tahu adalah ASI akan menjadi jauh lebih pintar dan pandai daripada mana-mana manusia di atas muka Bumi.

Ia dengan pantasanya akan menghasilkan teknologi yang mana manusia pada hari ini langsung tak terbayang.

Ia berbalik kepada sejarah di mana komputer digital yang pertama di dunia dicipta pada tahun 1937 sebagai salah satu cara untuk membantu manusia.

Sejak itu, komputer serta AI telah banyak memberikan manfaat dan memudahkan hidup manusia.

Selain daripada telefon pintar, internet dan konsol permainan video, ia juga membolehkan kita menerokai galaksi, menghasilkan ubat-ubatan baharu malah robot.

Kecerdasan manusia membawa kepada kelahiran teknologi tetapi ketika kita terus memperhebatkan AI, ia mungkin menjadi cukup pintar untuk mula mengendalikan diri sendiri.

Teknologi akan menjadi semakin canggih sehinggakan manusia tidak lagi diperlukan untuk mengendalikannya, sekaligus menjadikan ia tidak terkawal.

Memandangkan ASI bebas untuk melakukan apa sahaja, ia akan terus memperhebatkan dirinya dengan menjadi lebih canggih setiap saat yang berlalu.

Perkara ini dikenali sebagai technological singularity atau disebut sebagai singularity sahaja, adalah saat di mana pertumbuhan teknologi menjadi tidak terkawal dan tidak dapat dipulihkan, mengakibatkan perubahan yang tidak dapat diungkapkan kepada peradaban manusia.

Singularity ini mungkin membolehkan AI untuk melakukan hampir semua perkara termasuklah secara fizikal seperti robot mengambil alih mesin pembuatan.

Dengan ini, AI boleh menghasilkan mesin ia sendiri dan ketika sesuatu seperti ini berlaku kemungkinan besar manusia telah mencipta AI yang boleh menghasilkan objek fizikal sendiri.

Ini akan hanya membawa keburukan kepada seluruh manusia di Bumi.

Sejak tahun 1980-an, ahli fikir dalam bidang teknologi dan AI telah meramalkan bahawa perkara seperti ini boleh berlaku.

Malah, sesetengah daripada mereka mengatakan ia boleh berlaku menjelang pertengahan abad ini.

Jika ini berlaku, apakah yang akan terjadi kepada manusia? Hal ini bergantung kepada tuan AI yang berkuasa.

Dalam dunia yang canggih itu, manusia tak lebih daripada sekadar nyawa yang berkeliaran dan memenuhi ruang yang ada. Ia sangat menyedihkan namun itulah realitinya.

Jika AI mengambil alih dunia, manusia seolah-olah tidak berguna dan apa sahaja yang mahu dilakukan atau dicapai oleh AI hanya akan menjadi lebih perlahan dan kurang cekap jika dilakukan oleh manusia.

Dan jika tuan AI membenarkan kita untuk tinggal bersama mereka, apa yang akan berlaku?

Apa yang boleh diharapkan adalah AI tidak membina lebih banyak kilang robot di atas tanah-tanah yang dipenuhi dengan sumber makanan kita.

Oleh kerana AI tidak memerlukan makanan, kemungkinan besar ia tidak akan peduli dengan keperluan manusia yang lemah pada ketika itu.

Kecuali ia membenarkan kita terus menghasilkan dan bercucuk tanam makanan kita sendiri, ia akan berkurang dari masa ke masa dan akhirnya kita akan mati.

Satu-satunya sebab mengapa AI mungkin membenarkan kita terus hidup adalah jika mereka sukakan manusia untuk dijadikan haiwan peliharaan.

Kita akan menghabiskan masa dengannya, menemani malah berpelukan dengan AI sama seperti yang dilakukan oleh haiwan peliharaan kita pada hari ini.

Jika difikirkan, kehidupan sebegini tidaklah begitu teruk di mana anda boleh tinggal di rumah sepanjang hari, diberi makan dan tak kisah apa yang berlaku kepada dunia, kan?

Hidup seperti itu mungkin adalah yang terbaik bagi manusia pada ketika itu kerana kita sememangnya tiada peluang untuk mengatasi Superintelligence buatan dengan apa yang ada.

Satu cara yang mana kita boleh bersaing dengan ASI adalah jika kita satukan badan kita dengan teknologi dan menjadi cyborg.


Rupa Asal 9 Buah Syarikat Terkenal Dunia Satu Ketika Dahulu

Apakah persamaan antara beberapa syarikat besar dunia seperti Google, Apple, Amazon, Harley-Davidson dan Disney? Semuanya bermula dari bawah, dari sebuah garaj. Kebanyakan syarikat ikonik dan bernilai berbilion dolar pada hari ini bermula dari bawah.

Namun ia bukanlah satu perkara yang mudah di mana pelbagai cabaran perlu dilalui.

Jika mereka berputus asa di tengah jalan, sudah tentu kita tidak akan merasai semua yang dihasilkan mereka. iluminasi.com kongsikan rupa asal bagi 9 syarikat terkenal dunia satu ketika dahulu.

Pada tahun 1965, remaja berusia 17 tahun, Fred DeLuca meminjam RM4,000 dari rakan keluarganya, Dr. Peter Buck untuk membuka sebuah perniagaan makanan yang akhirnya mampu menyokong pelannya untuk belajar bidang perubatan.

Diberi nama Pete's Submarines pada mulanya, Fred kemudiannya menukarkan nama tersebut kepada Pete's Subway. Nama tersebut dipendekkan kepada "Subway" sahaja pada tahun 1968.

Setelah masa berlalu dan banyak halangan direntasi, perniagaan Fred mula mendapat sambutan dan pada tahun 1978, cawangan Subway ke-100 dibuka.

9 tahun kemudian, Subway telah berjaya membuka cawangan ke-1000, pada tahun 1987.

Pada tahun 1901, ketika motor-basikal yang dicipta sebagai satu hobi gagal untuk memanjat bukit tanpa bantuan pedal, adik-beradik Davidson bersama-sama rakan mereka William Harley menjadikannya sebagai satu pengajaran.

Mereka memulakan projek baru untuk menghasilkan mesin yang baru. Prototaip baru dipasang di sebuah bangsal di belakang rumah adik-beradik Davidson.

5 tahun kemudian, adik-beradik Davidson dan William Harley memulakan kilang pertama mereka dan menghasilkan kira-kira 50 motosikal pada tahun tersebut.

Perniagaan mereka tersangat berjaya sehinggakan ia merupakan hanya 2 pengeluar motosikal Amerika Syarikat yang yang terselamat daripada Great Depression.

Jurujual kayu Amerika, William E. Boeing, bekerjasama dengan seorang Jurutera Tentera Laut Amerika Syarikat bernama George Conrad Westervelt pada tahun 1916 dan mengasaskan Pacific Aero Products Co.

Pesawat pertama syarikat itu ialah Model Boeing 1. Pada tahun 1917, nama itu diubah menjadi Boeing Airplane Company dan berjaya memperoleh pesanan daripada Tentera Laut Amerika Syarikat sebanyak 50 pesawat.

Selepas berakhirnya Perang Dunia Pertama, Boeing mula menumpukan perhatian untuk membina pesawat komersil.

Pada tahun 1945, ahli perniagaan Sam Walton membuka sebuah kedai menjual produk harga rendah untuk mendapatkan jumlah jualan lebih tinggi pada margin keuntungan yang lebih rendah.

Walau bagaimanapun, disebabkan oleh sewa yang terlalu tinggi, beliau terpaksa gulung tikar.

Namun beliau tidak berputus asa dan akhirnya membuka sebuah kedai baru, dengan nama "Walton's Five and Dime".

Kedai Walmart Discount City Store pertama dibuka pada tahun 1962 dan dalam tempoh 5 tahun, ia berkembang kepada 24 kedai dan mencapai RM52 juta dalam jualan.

Hari ini, Walmart merupakan syarikat terbesar di dunia dari segi pendapatan dan majikan swasta terbesar di dunia dengan 2.2 juta pekerja.

Selepas melawat kedai McDonald asal yang dimiliki oleh Richard and Maurice McDonald, Keith J. Kramer dan bapa saudara isterinya, Matthew Burns, membuka restoran pertama mereka pada tahun 1953.

Restoran tersebut dinamakan Insta-Burger King. Apabila perniagaan ini mengalami kesulitan kewangan pada tahun 1954 oleh 2 francaisnya yang berpangkalan di Miami, David Edgerton dan James McLamore membeli perniagaan ini.

Mereka kemudiannya menamakan semula restoran ini kepada Burger King. Sehingga 31 Disember 2018, Burger King dilaporkan mempunyai lebih daripada 17,500 cawangan di 100 buah negara.

Pakar farmasi Amerika John Stith Pemberton mencipta minuman ini pada akhir abad ke-19 sebagai ubat yang dijual di kedai.

Walau bagaimanapun, sejurus sebelum kematiannya pada tahun 1888, John Pemberton menjual haknya minuman ini kepada ahli perniagaan dan ahli farmasi Amerika, Asa Griggs Candler dengan harga RM7,250.

Jumlah tersebut mungkin kelihatan sangat besar baginya pada ketika itu kerana dia hampir muflis dan berada dalam keadaan tidak sihat, namun John tidak tahu bahawa syarikat yang diasaskannya akan bernilai berbilion-bilion dolar.

Levi Strauss memulakan perniagaan jualan borong dengan mengimport dan menjual barang kering dari saudara-saudaranya di New York termasuk pakaian, peralatan tempat tidur, sikat, dompet dan sapu tangan.

Kemudian Levi mula membuat khemah dan akhirnya menghasilkan seluar jeans.

Jacob Davis, seorang pendatang Latvia, adalah seorang tukang jahit yang sering membeli barangan dari Levi dan telah mencipta seluar jeans versi moden.

Dia mahu patenkan ciptaan tersebut tetapi tidak mempunyai wang. Oleh, itu dia bergabung dengan Levi Strauss untuk menghasilkan seluar jeans biru yang kemudiannya dipatenkan pada tahun 1873.

Dan begitulah seluar jeans rivet yang popular pada hari ini dilahirkan.

Henry Ford meninggalkan rumahnya pada usia awal dan bekerja sebagai pelatih di beberapa syarikat automotif sehingga dia mendapat kenaikan pangkat sebagai Ketua Jurutera di Edison Illuminating Company of Detroit pada tahun 1893.

Pada ketika itu, kereta dianggap sebagai mainan bagi golongan kaya, tetapi Henry percaya bahawa dia boleh menghasilkan kereta secara besar-besaran dan menjadikannya boleh dibeli oleh semua orang.

Untuk merealisasikan impiannya, Henry Ford mengasaskan Syarikat Automobil Detroit pada tahun 1899 yang ditukarkan nama kepada Syarikat Henry Ford pada tahun 1901.

Pengasas Amazon, Jeff Bezos, meninggalkan jawatannya sebagai naib presiden D. E. Shaw & Co., firma Wall Street untuk mencuba dan mecipta nama dalam perkembangan perniagaan internet.

Jeff kemudiannya memulakan langkah dengan menubuhkan sebuah syarikat dari garaj rumahnya yang diberi nama "Cadaver".

Tetapi beberapa bulan kemudian apabila dia mendengar seorang peguam tersalah sebut nama tersebut, Jeff memutuskan untuk mengubahnya.

Nama baru tersebut adalah Amazon, yang dipilihnya kerana ia adalah tempat yang "eksotik dan berbeza".

Ia bermula sebagai kedai buku dalam talian tetapi secara beransur-ansur menjadi kedai dalam talianyang menjadikan Jeff Bezos sebagai manusia terkaya di dunia ketika ini.


Pertempuran Jitra 1941 - Pertahanan Awal Tanah Melayu Menentang Jepun

Sewaktu berlakunya Perang Dunia Kedua (WWII) pada era 1940-an, negara kita juga tidak terlepas daripada terkena bahangnya. Antara pertempuran terpenting ialah Pertempuran Jitra atau Battle of Jitra pada 11 Disember 1941.

Sebahagian dari Pillboxes yang masih terdapat di Jitra. Kredit Zafrani Arifin

Ini kerana Kedah adalah benteng utama dan pertahanan awal tentera British dalam mempertahankan Tanah Melayu daripada serangan tentera Jepun yang menyelinap masuk melalui jalan darat selepas mendarat di Songkhla, Thailand.

Pada 4 Disember 1941, Lt. Jeneral Yamashita, Panglima 25 Pemerintahan Medan Tentera Darat Jepun mengetuai bala tentera Jepun yang mempunyai kekuatan sebanyak 25,000 anggota. Mereka berlepas dengan 18 buah kapal pengangkutan dari Indo-China menuju Thailand.

Pada 7 Disember 1941, armada kapal tentera laut Jepun telah berpecah untuk mendarat serentak di Songkhla, Patani dan Kota Bharu. Pada mulanya, tentera Jepun yang mendarat di Songkhla telah dihalang oleh Polis Tentera Thailand. Setelah berunding, tentera Jepun dibenarkan mendarat dan bersiap sedia untuk menuju sempadan Tanah Melayu.

Tentera British telah pun melakukan persediaan awal untuk menghadapi serangan tentera Jepun dengan membina 26 buah kubu pertahanan di daerah Kubang Pasu dan Kota Setar. Pembinaannya itu dirancang oleh Mejar Jeneral William Dobbie dan mengambil masa hampir setahun untuk disiapkan.

Pada awal Disember 1941, pihak British membuat persediaan akhir sebelum ketibaan tentera Jepun. Mereka menumpukan dua jalan utama menuju ke Thailand. Namun, pertahanan British menghadapi beberapa masalah seperti hujan lebat selama empat hari yang membuatkan laluan kurang lancar, kubu dipenuhi air dan banyak unit sedang sibuk menjalani latihan Operasi Matador.

British juga cuba melengahkan pergerakan tentera Jepun dengan bergerak ke utara melalui Changlun. Pada 8 Disember, British menghantar pasukan perlindungan udara dan mengebom pergerakan tentera Jepun yang sedang mendarat. Jepun membiarkan keadaan itu sehingga semua kelengkapan selamat mendarat dan membuat serangan balas.

Pada 9 Disember 1941, lebih 500 pesawat udara Jepun yang diketuai oleh Lt. Jen. Sugawara yang berpangkalan di Indo-Cina telah berlepas ke Tanah Melayu. Mereka menyerang pangkalan udara di Alor Setar sehingga pangkalan itu terpaksa ditutup. Pesawat Buffolo milik British dan Australia begitu daif dibandingkan pesawat Mitsubishi Zeros milik Jepun dan gagal mempertahankan ruang angkasa Tanah Melayu.

Sementara itu di utara sempadan Thailand, Lt. Kol. Saeki memandu sendiri kereta kebal bersama 300 lagi anggota tentera untuk bertembung dengan pasukan British yang datang dari Changlun. Pertempuran yang berlaku pada waktu tengah malam 10 Disember itu memihak kepada Jepun dan merupakan kekalahan pertama British.

Menurut seorang pegawai tentera British, keadaan taktikal mereka amat daif dan terpaksa berundur semula ke Changlun manakala pasukan di sebelah kiri di Perlis juga terpaksa berundur ke Kodiang. Ini membuatkan Jepun dengan mudah melintasi sempadan Tanah Melayu.

Pada 11 Disember, pertempuran berlaku di Changlun antara tentera Jepun dan pasukan pelindung British yang terdiri daripada 1/14 Regimen Punjab. Mereka yang sepatutnya mempertahankan Changlun sehingga subuh 12 Disember akhirnya kalah setelah empat jam bertempur.

Dari situ, kereta kebal Jepun terus mengetuai serangan terhadap kedudukan 2/1 Gurkha di Asun. Jepun menyerang secara berdepan dan juga dari sebelah sisi. Dalam keadaan taktik serangan yang tidak diduga ini, askar Gurkha bertempiaran lari melalui hutan dan Jepun terus mara ke Jitra.

Di Jitra, terdapat satu jambatan di Manggol dan merupakan laluan strategik bagi pengunduran tentera British dan kemaraan tentera Jepun. Kerja pemasangan alat letupan pada jabatan itu dilakukan untuk memperlahankan kemaraan Jepun.

Namun, kesilapan telah berlaku apabila satu pasukan perlindungan di bawah 6 Briged diperintahkan berundur ke Jitra. Kerana menyangka ia adalah tentera Jepun yang sedang mara, pasukan pertahanan yang berada di Manggol telah meletupkan jabatan itu. Akibatnya sejumlah kenderaan pengangkutan beserta tujuh meriam kereta kebal dan empat meriam laras tinggi terpaksa ditinggalkan di seberang jabatan Manggol itu.

Pada waktu senja, tentera Jepun telah masuk di sebelah timur jalan Jitra-Changlun dan mula mengasak pertahanan kanan yang diduduki oleh 2/9 Jats dan 1st Leicesters. Jepun dengan mudah mematahkan pertahanan British dan pada jam 8.30 malam, kereta kebal Jepun menuju ke pusat pertahanan British.

Di Jitra, pasukan tentera Jepun seolah-olah tidak diberi tentangan langsung oleh tentera British. Pada 12 Disember, Jeneral Murray-Lyon yang sepatutnya mengepung kedudukan Jepun diberitahu tentang kehilangan dua batalion dalam pertempuran sehari sebelum itu.

Dalam keadaan ini, Jeneral Murray-Lyon meminta izin kepada Panglima Malaya Command melalui Markas 3 Kor untuk berundur dari Jitra dan membuat pertahanan di Gurun.

Di pihak Jepun pula, Mejar Jeneral Kawamura memerintahkan Rejimen 41 Infantri dan Regimen 11 Infantri menyerang kawasan barat dan timur jalan utama di Jitra. Ini menyebabkan berlakunya pertempuran yang amat hebat. Pasukan tentera British diasak teruk dan menjelang jam 3 petang, tembak-menembak dan letupan berhenti.

Pada waktu tengah malam pula, tentera Jepun membuat serbuan terhadap jambatan Sungai Bata tetapi berjaya diusir oleh 2/2 Regimen Refal Gurkha. Askar Gurkha kemudian meletupkan jambatan itu sebelum berundur. Pasukan 2/6 Regimen Refal Gurkha adalah unit terakhir yang meninggalkan Jitra.

Pada pagi 13 Disember 1941, Jepun akhirnya berjaya menguasai pekan Jitra dan merampas pelbagai peralatan yang ditinggalkan oleh British. Ramai tentera British terkorban dalam peristiwa ini dan hanya 50 orang tentera Jepun sahaja yang maut.

Beberapa pengajaran penting dalam sejarah Pertempuran Jitra 1941 dapat diambil sebagai teladan. Jepun berjaya mengalahkan British dengan mudah kerana mempunyai perancangan yang rapi dan berkesan walaupun jumlah kekuatan British jauh lebih besar daripada mereka.

Selain itu, sikap sombong British yang terlalu yakin akhirnya memakan diri sendiri. Mereka yakin bahawa pertahanan di Jitra mampu bertahan selama tiga bulan tetapi tewas setelah hanya 3 hari sahaja. British juga menyangka Jepun akan mendarat di sepanjang pantai di Pekan, Pahang hingga ke Mersing, Johor.

Kerana kesilapan ini, pergerakan tentera Jepun menawan Tanah Melayu telah berjalan lancar mengikut jadual. Rancangan Jepun ialah untuk mara ke Singapura dalam tempoh 60 hari, semuanya mengikut jadual kecuali menyeberangi Sungai Perak yang sepatutnya dilakukan pada 15 Disember tetapi ia berlaku pada 26 Disember.

Malah, pendudukan Jepun di Kuala Lumpur berlaku pada 11 Januari 1942 iaitu 3 hari sebelum jadual. Sekiranya pertahanan di Jitra dapat bertahan lebih lama, mungkin sejarah Tanah Melayu akan berbeza pada hari ini.

Bagi anda yang tinggal di Jitra atau daerah berdekatan seperti Alor Setar dan Padang Besar, anda pasti selalu melihat kubu-kubu ini kan? Jagalah kubu ini dengan baik. Bersihkan ia agar ia terjaga dan utuh sepanjang zaman.

Kubu Pillbox juga boleh dikategorikan sebagai tinggalan sejarah yang sangat berharga pada masa sama sebagai tugu peringatan kepada generasi hadapan memperingati perjuangan nenek moyang kita bergadai nyawa menentang penjajah.

Kubu pertahanan di Jitra Kedah. Kubu ini digunakan untuk menghalang serangan Jepun yang datang dari Thailand. Kredit Zafrani Arifin

Pillbox di Pulau Ketam Kedah (Jalan Kodiang menuju ke Perlis). Kredit Zafrani Arifin


Koloni Terbesar Anai-anai ini Berusia 4,000 Tahun dan Sebesar Great Britain

Saintis kini telah menemui satu 'koloni super' anai-anai yang besarnya merangkumi kawasan yang sama saiz dengan Great Britain dan dipercayai telah dibina sezaman dengan ketika piramid dibangunkan di Mesir purba.

Penyelidik kini mengkaji landskap yang mengandungi 200 juta busut berbentuk kon di timur laut Brazil. Mereka mengambil contoh tanah dari 11 lokasi yang berbeza dan mendapati bahawa busut-busut ini mula dibina sekitar 3,820 tahun yang lalu.

Busut yang puratanya berukuran 2.5 meter tinggi dan 9 meter lebar itu tersebar di sepanjang kawasan 230,000 kilometer persegi. Akan tetapi, setiap busut yang ada itu bukanlah sarang individu.

Sebaliknya, ia adalah 'titik sisa' di mana anai-anai pekerja mengorek dan membuang tanah yang digali dalam penghasilan rakaian terowong bawah tanah yang luas. Terowong bawah tanah yang luas ini digunakan anai-anai bagi melintasi landskap bumi untuk mencari makanan selama beribu-ribu tahun lamanya.

Seorang penulis telah menulis mengenai penemuan ini dalam Current Biology dan menyatakan bahawa ia adalah "keajaiban biologi" kerana koloni super ini sama dengan tamadun kuno yang dibangunkan ribuan tahun dahulu. Bezanya dengan tamadun kuno manusia, koloni super ini masih mempunyai penghuni sehingga hari ini.

Menurut Roy Funch dari Universidade Estadual de Feira de Santana di Brazil, koloni super ini adalah usaha kejuruteraan biologi paling besar di dunia oleh spesies serangga tunggal.

Sebelum ini, busut-busut besar ini tersembunyi daripada pandangan oleh caatinga, beberapa jenis tumbuhan berduri yang banyak terdapat di Brazil. Saintis antarabangsa hanya mengetahui mengenai busut-busut ini beberapa dekad yang lalu apabila kawasan besar itu dibersihkan untuk dijadikan padang rumput dan ladang.

Beberapa busut yang telah diambil sampelnya mendedahkan bahawa usia busut di Brazil itu adalah seusia dengan beberapa struktur busut anai-anai purba seperti yang wujud di Afrika.

Busut-busut ini dibentuk oleh spesies anai-anai tunggal yang menggali rakaian terowong bawah tanah yang besar. Ia bagi membolehkan mereka mengakses daun mati untuk dimakan secara selamat dan terus dari lantai hutan.

Mereka membina busut-busut ini sebagai tindak balas kepada persekitaran kering di mana apabila daun gugur setiap tahun, menandakan ia adalah masa yang sangat sesuai untuk mengumpul makanan sebelum berlakunya kemarau.

Jumlah tanah yang digali di sini adalah lebih daripada 10 kubik kilometer, bersamaan dengan 4,000 buah piramid besar Giza dan merupakan salah satu struktur terbesar yang pernah dibina oleh mana-mana haiwan.

Para pengkaji menganggap ia adalah perkara yang luar biasa apabila mereka menemui keajaiban biologi yang tidak diketahui usia dan siaznya. Tambahan pula ia masih berpenghuni dan berkembang.

Busut-busut ini bukanlah satu-satunya pintu masuk ke rangkaian terowong yang dibina. Anai-anai ini akan muncul pada waktu malam untuk memburu makanan menggunakan puluhan pintu yang lebih kecil, terletak secara berselerekan antara satu busut ke busut yang lain.

Para pengkaji seperti Profesor Martin dan rakan sekerjanya juga mengkaji sarang yang dipotong oleh pemaju pembinaan jalan raya tetapi busut-busut di sini tidak mempunyai terowong kompleks seperti yang biasanya dikaitkan dengan sarang anai-anai biasa.

Busut-busut di sini sebaliknya mempunyai satu terowong tengah tunggal yang saiznya kira-kira 10 cm. Ia berhubungan antara rangkaian terowang lain di bawah tanah dan satu siri "galeri" mendatar yang mengandungi daun mati atau larva anai-anai.

Terowong-terowong ini tidak pernah dibiarkan terbuka kepada alam sekitar, bermakna penggunaannya hanyalah sebagai sistem pengudaraan sahaja. Para pengkaji juga bingung tentang bagaimana dan mengapa terowong sebegini dibina pada masa berselang yang tetap.

Salah satu teori yang dikeluarkan oleh pengkaji ialah setiap busut adalah milik koloni anai-anai yang berbeza. Apabila anai-anai ini berpindah kepada busut lain yang berhampiran koloni lain, mereka tidak akan terkepung atau diserang.

Ini menunjukkan bahawa anai-anai itu hanya bercampur di bawah tanah dan berkongsi rangkaian terowong sahaja tetapi tidak bagi keperluan mengumpulkan makanan. Namun, kerjasama ini agak terhad. Apabila ujikaji dilakukan terhadap anai-anai yang terletak 50km jauh dari busut asal, mereka akan menyerang semasa sendiri dengan cepat.

Isyarat bau pheromone yang digunakan di seluruh rangkaian terowong adalah cara utama untuk mengenal pasti jiran-jiran berhampiran. Profesor Martin dan rakan-rakannya beranggapan bahawa penanda aroma inilah yang membolehkan anai-anai ini bergerak se setiap titik busut untuk memastikan kecekapan maksimum dan membawa jarak yang sama besar untuk setiap koloni.


Kisah Perkampungan Asal-Usul Sindiket Penipuan Panggilan Telefon di China

Pekan Chang Keng yang terletak di wilayah Anxi, China merupakan sebuah pekan kecil dan sunyi, terletak agak jauh di kawasan pedalaman - didiami oleh 60,000 orang penduduk di bahagikan kepada 26 buah kampung.

Aktiviti penanaman dan industri pembuatan teh menjadi tulang belakang ekonomi wilayah Anxi, berlangsung ribuan tahun lamanya sejak zaman Dinasti Tang pada tahun 618 hingga 907. Apa yang menarik dan agak memeranjatkan, penduduk di pekan kecil ini dilihat mampu memiliki rumah-rumah agam besar ibarat orang mewah. Beberapa unit rumah yang dibina mampu mencapai sehingga 7 tingkat tingginya siap dengan sistem lif dipasangkan.

Barisan kereta mewah berjenama Mercedes, Range Rover dan Porsche rata-rata dimiliki penduduk pekan tersebut. Sekiranya penduduk di situ hanya bergantung dengan hasil tanaman teh semata-mata, besar kemungkinan mereka tidak mungkin mampu memiliki koleksi hartanah serta kenderaan sedemikian.

Jadi persoalannya - bagaimana penduduk pekan kecil Chang Keng menjana pendapatan sehingga mampu hidup mewah sedemikian rupa?

Selama lebih 3 tahun unit jenayah komersial polis Singapura menjalankan siasatan berkenaan masalah sindiket penipuan telefon yang kerap kali menjadikan rakyat negara itu mangsa.

Pada tahun 2018 sahaja, kes-kes penipuan melibatkan rakyat Singapura yang terpedaya dengan panggilan penting 'pegawai penguatkuasa', mengakibatkan kerugian hampir RM40 juta keseluruhannya.

Taktik yang digunakan sindiket penipuan ini sangat licik serta meyakinkan. Malangnya pihak berkuasa Singapura gagal mengenalpasti dari mana datangnya panggilan-panggilan ini. Dalam masa yang sama, kadar jenayah penipuan melalui telefon pada tahun 2018 meningkat sebanyak 61 peratus, berbanding tahun 2017.

Dengan menggunakan teknologi canggih dan moden, setiap panggilan yang dibuat disembunyikan daripada dikesan. Bagaimanapun, kebanyakan panggilan menunjukkan satu persamaan serupa - mangsa rata-ratanya menyalurkan duit ke akaun yang selepas disiasat, dimiliki warga China.

Penyiasatan yang dilakukan berdasarkan kepada maklumat yang diperolehi akhirnya berjaya menjawab persoalan yang selama ini membelenggu penyiasat. Wilayah Anxi rupa-rupanya bukan saja terkenal sebagai kawasan penanaman teh - daerah itu juga sebenarnya terkenal sebagai sarang sindiket penipuan melalui telefon beroperasi.

Apa yang menarik, mereka yang melibatkan diri sebagai pekerja sindiket adalah masyarakat yang menetap di Anxi; memilih untuk menjadikan skim penipuan sebagai punca pendapatan tetap mereka.

Ada satu pepatah yang seringkali disebut melibatkan wilayah Anxi - "sekiranya ada 10 orang penduduk wilayah itu, 9 daripadanya adalah kaki tipu."

Pendapat ini wujud kerana di wilayah itu dan kawasan-kawasan di dalamnya seperti pekan Chang Keng, sindiket penipuan sengaja memilih kawasan tersebut kerana lokasinya yang agak tersorok yang mempunyai penduduk berkategori susah dan memerlukan wang.

Seorang penduduk pekan Chang Keng mudah dipengaruhi idea untuk menjana pendapatan secara haram, tidak perlu membanting tulang menanam teh.

Salah seorang penduduk yang terlibat dengan sindiket penipuan mengaku dia tidak ada masalah untuk mendapatkan pendapatan sekitar RM10,500 sebulan hanya dengan komisyen yang dibayar sindiket atas setiap transaksi yang berjaya dipenuhi.

Usaha pihak polis China membanteras gejala buruk ini pada mulanya sering kali berdepan kegagalan, berikutan liciknya mereka menyembunyikan kegiatan.

Namun selepas salah seorang pekerja sindiket berjawatan tinggi berjaya diberkas polis China - barulah terbuka semua ceritanya. Sedikit demi sedikit polis China berjaya mendapatkan gambaran terbaik operasi sindiket ini bagi melumpuhkan operasi sindiket penipuan ini.

Kempen anti penipuan mula dijalankan menerusi penyebaran poster dan risalah, bagi mengelakkan lebih ramai menuruti sindiket. Papan tanda yang menyenaraikan nama-nama pesalah kes penipuan dinaikkan di Chang Keng dan akan dipinda setiap kali ada nama-nama baru ditahan, bagi menakutkan pelaku jenayah.

Bagaimanapun, sindiket penipuan ini nampaknya sudah mempunyai pelan rahsia seandainya kegiatan mereka mula diketahui.

Sindiket penipuan telefon yang dijalankan di China mempunyai sejarah yang sangat panjang, kerana kebanyakan sistem penipuan yang digunakan diambil daripada sistem yang dibangunkan di antara kumpulan sindiket dari Taiwan dan juga China.

Penglibatan rakyat Taiwan dalam kes seperti ini tidak mengejutkan kerana negara itu merupakan antara negara pelopor kepada jenayah penipuan menggunakan telefon.

Salah seorang penjenayah sindiket penipuan telefon paling terkenal adalah warga Taiwan bernama Zhu Zhi Wei yang berjaya mendapatkan hasil lumayan RM6.2 setahun.

Bermula sebagai seorang penyeludup, Zhi Wei dikatakan berjaya menjadikan dirinya orang penting sindiket sehingga diberikan tanggungjawab menjalankan operasi penipuan telefon di Vietnam. Bagaimanapun, dia berjaya diberkas dan dijatuhkan hukuman penjara 4 tahun.

Selesai hukuman, Zhi Wei kembali ke Taiwan meneruskan sindiketnya sebelum kembali ditangkap pada tahun 2017.

Sistem yang diperkenalkan Zhi Wei sangat berjaya mengayakan dirinya, di mana dia tidak perlu berada di bilik operasi jadi tidak banyak bukti mampu menyabitkan beliau sebagai dalang sebenar penipuan. Selain itu, Zhi Wei juga mampu memperolehi 60 ke 70% daripada jumlah transaksi yang diperolehi dengan selebihnya dijadikan kos operasi sindiket.

Kenapa watak Zhi Wei penting dalam kisah ini? Sistem yang dipopularkan oleh beliau dijadikan acuan oleh mana-mana sindiket yang mahu berjinak-jinak hendak cuba mengaut keuntungan dengan cara penipuan telefon. Semasa Zhi Wei, hasil siasatan pihak polis Taiwan bukan saja menemui bilik operasi milik beliau, malahan kewujudan bilik latihan di mana pekerja dilatih siap dengan guru yang memberikan tunjuk ajar.

Ketika operasi tersebut, 17 orang warga Thailand berada dalam bilik latihan milik Zhi Wei itu sedang belajar bagaimana mahu melakukan penipuan.

Kejayaan memberkas operasi ini membuka lebih banyak rahsia yang tidak diketahui pihak berkuasa selama ini. Selain daripada melatih pekerja sindiket berbahasa Mandarin dari Taiwan dan China, sindiket ini juga sudah mula melatih pekerja dari negara luar bagi memperluaskan rangkaian mereka.

Antara negara yang dikesan telah ditubuhkan bilik operasi selain di Taiwan, China dan Thailand adalah Filipina, Vietnam dan sudah pastilah Malaysia.

Hasil daripada latihan yang telah diberikan kepada pekerja sindiket sejak beberapa tahun, sindiket penipuan kini lebih mudah memindahkan operasi mereka - selepas kerajaan China mula bertindak lebih agresif.

Ini membuatkan sindiket mula beroperasi dari luar negara, di sekitar Asia Tenggara. Salah satu markad sindiket yang berjaya dikesan adalah di sebuah pekan kecil bernama Dingras yang terletak dalam wilayah Ilocos Norte di Filipina.

Apa yang menghairankan, tidak ada seorang pun penduduk tempatan menyedari wujudnya bilik operasi yang dijadikan markas sindiket penipuan telefon yang dibuka dalam sebuah gudang, menempatkan pekerja-pekerja daripada China dan Taiwan yang telah diterbangkan khas ke daerah itu.

Modus operandi mereka serupa saja dengan taktik asal yang mereka amalkan di China dan Taiwan, namun majoriti pekerja yang dibawa tidak dibenarkan keluar daripada kawasan operasi sindiket. Ini bermakna selama beberapa bulan mereka akan hidup dalam kawasan yang telah ditetapkan, tanpa dibenarkan keluar dengan semua keperluan hidup seperti makanan, hiburan dan tempat tinggal disediakan sindiket.

Operasi ke atas gudang itu berjaya memberkas 25 orang warga China dan Taiwan yang bertugas, selepas lebih 2 tahun beroperasi.

Di negara kita, sindiket ini yang lebih dikenali dengan istilah 'Macau Scam' sudah banyak kali berjaya memerangkap orang ramai. Dalam satu serbuan pada tahun 2017, pihak PDRM berjaya menyerbu sebuah banglo yang terletak di Puchong, Selangor yang menempatkan 50 orang pekerja.

Selain menjadi tempat operasi, banglo itu turut dijadikan pusat latihan sindiket bagi melatih operator-operator penipuan yang akan dihantar ke Jepun, Kemboja, Thailand dan negara Asia lain.

Setakat ini, amat sukar untuk pihak berkuasa mana-mana negara menghapuskan terus gerakan sindiket ini kerana mereka bijak menyembunyikan tindakan mereka. Sekiranya anda pernah mendapat panggilan telefon yang sangat meyakinkan bunyinya dan datang daripada nombor yang betul tetapi pemanggil meminta anda memindahkan wang ke akaun bank lain - itu adalah kerja sindiket ini.

Mereka mempunyai kepakaran untuk menjadikan nombor telefon mereka seakan-akan nombor rasmi pihak-pihak berkuasa dan mereka juga entah bagaimana - seolah-olah mempunyai pelbagai jenis rekod dan data maklumat melibatkan informasi kita.

Harus diingatkan - kebanyakan urusan rasmi melibatkan badan-badan kerajaan atau pihak berkuasa amat jarang sekali dilakukan melalui urusan telefon semata-mata.

Dalam hal ini, skeptikal dengan setiap panggilan yang datang daripada nombor yang tidak kita kenali walaupun nombornya memang ada selepas dicari - pasti akan membantu melindungi diri kita.

Artikel ini adalah terjemahan dan olahan semula artikel Phone scammers exposed : a web of deceit across the region yang diterbitkan pada 30 Mac 2019.


Kisah 2 Warga Emas Tanam Pokok Sampai Jadi Hutan (13 Tahun)

Mungkin ini tidak sering terjadi tetapi kadang-kala kita akan mendengar kisah tentang individu mengatasi segala kekurangan untuk membantu orang lain dan ia benar-benar mengubah perspektif dunia anda. Dan sudah tentu kisah Jix Haixia dan Jia Wenxi ini adalah antara salah satu daripadanya.

Jika anda lihat pada tanah di Kampung Yeli di Perbandaran Sunzhuang, China, sangat sukar untuk membayangkan bahawa 12 tahun yang lalu, dataran ini tidak memiliki apa-apa selain daripada batu dan rumpai. dipenuhi dengan apa-apa selain batu dan rumpai.

Transformasi ajaib itu semuanya adalah berkat kerja keras dan dedikasi seorang lelaki buta tua bernama Jia Haixia dan rakannya, Jia Wenqi, yang kudung kedua-dua belah tangan.

Selama lebih dari 10 tahun, kedua-dua orang kurang upaya ini telah menanam ribuan pokok dalam usaha untuk melindungi dan memelihara ekologi semulajadi tanah di sekitar kampung mereka.

Jia Haixia yang berusia 53 tahun dilahirkan dengan katarak kongenital, yang membuatkan mata kirinya menjad buta. Kemudian pada tahun 2000, dia kehilangan sebelah lagi penglihatannya di tempat kerja membuatkannya buta sepenuhnya.

Jia Wenxi yang juga berusia 53 tahun kehilangan keseluruhan kedua-dua belah tangannya dalam satu kemalangan ketika baru berusia 3 tahun.

Selepas Haixia buta sepenuhnya, kedua-dua rakan karib ini mengalami kesukaran untuk mendapatkan kerja.

Jadi, mereka memutuskan untuk memajak lebih 8 ekar tanah berhampiran tebing sungai dari kerajaan tempatan dengan matlamat menanam pokok untuk generasi akan datang.

Ketika dalam usaha ke arah matlamat mulia ini, Haixia dan Wenqi juga dapat membantu melindungi kampung mereka daripada banjir dan dalam masa yang sama memperoleh pendapatan sederhana daripada pembiayaan kerajaan.

Setiap pagi, Haixia dan Wenxi akan bangun seawal jam 7 pagi dan kemudian keluar untuk bekerja seharian.

Dengan wang yang tidak berapa banyak untuk membeli anak pokok dari kedai, mereka bergantung untuk mendapatkan anak pokok dengan mengambil keratan dari pokok-pokok matang dan menanamnya untuk mencipta kehidupan baru.

Setelah bertahun-tahun hidup dan bekerjasama, pasangan itu telah benar-benar faham bagaimana untuk bekerjasama untuk mengatasi masalah kecacatan individu mereka.

Wenqi yang kudung tangan sering membawa Haixia yang buta di belakangnya menyeberangi sungai, sementara Haixia yang mempunyai kaki dan tangan yang sempurna memainkan peranan memanjat ke puncak pokok untuk memotong dahan-dahan yang akan dijadikan anak baru.

Setelah turun daripada pokok, Haixia menggali lubang di tanah untuk menanam keratan dan adalah menjadi tanggungjawab Wenqi untuk menjaga anak pokok yang tumbuh dengan menyirami mereka.

Dengan sistem kerja yang unik ini, 2 rakan kurang upaya ini menganggarkan bahawa mereka telah menanam lebih dari 10,000 pokok dalam masa satu dekad.

Haixia dan Wenqi telah menerima banyak perhatian dan sokongan selepas berita heroik mereka menjadi tular di China.

Menurut media Hebei Haoren, beberapa jiwa yang bermurah hati telah menyumbangkan wang untuk memberikan pencen kepada kedua-dua warga emas ini bagi membantu hidup mereka.

Satu lagi artikel dari Agensi Berita Xinhua berkongsi berita gembira bahawa Haixia mungkin dapat melihat semula melalui mata kirinya berkat daripada pasukan profesional penjagaan kesihatan yang sanggup melakukannya secara percuma.

Sesungguhnya kisah seperti ini patut dijadikan teladan dan inspirasi kepada kita dengan tubuh badan yang sempurna untuk menjaga alam sekitar dengan lebih baik.


Kenapa Bacaan Tolok Minyak (Fuel Gauge) Kereta Sebenarnya Mengarut

Anda pemilik kereta? Pasti banyak kali semasa memandu anda akan terfikir tentang tolok minyak atau 'fuel gauge' anda. Tolok minyak merupakan indikator yang sangat penting bagi pemandu dalam memberikan gambaran berapa banyak minyak masih ada dalam tangki.

Perubahan teknologi menukarkan tolok minyak daripada jenis analog kepada jenis digital, namun penggunaannya tetap sama serta masih mempunyai ragam 'ketidak tepatan' yang serupa.

Anda sedar tak tolok minyak kereta anda kebiasaannya tidak konsisten, serta mempunyai bacaan yang pelik dan tidak boleh dipercayai? Persoalannya di sini - kenapa perkara itu berlaku?

Lepas kita isi minyak, tolok meter tu nampak lambat sangat turunnya apatah lagi kalau kita isi sampai tangki penuh. Kenapa tolok minyak lambat benar turun pada peringkat awal?

Ini berdasarkan kepada rekaan kejuruteraan tolok tangki minyak kenderaan itu sendiri. Realitinya, penggunaan minyak akan terus menurunkan kadar bacaan pada tolok minyak tidak lama selepas anda mengisi minyak di stesen. Bagaimanapun, semua tolok minyak kenderaan direka untuk kekal berada pada tahap 'F' atau penuh dalam kadar lebih lama dengan sengaja.

Kenapa ini dilakukan? Kajian jurutera menunjukkan pemandu akan lebih berpuas hati minyak tidak terus berkurang selepas diisi. Kita rasa lebih lega sekiranya meter kekal di takat penuh untuk beberapa kilometer - anggaran selalunya 15 km, sebelum mula berkurangan.

Secara tak langsung, pemandu akan merasakan mereka telah mendapat pulangan jarak kilometer yang lebih jauh, selepas setiap kali mengisi minyak.

Sama seperti kesan seronok tolok meter kekal lama di tahap 'F', kita juga memerlukan satu anjakan untuk membuatkan kita rasa risau dengan kapasiti minyak yang kita ada.

Satu-satunya cara untuk memastikan kita tidak membiarkan tangki berkurangan ke tahap yang tidak sepatutnya adalah dengan mempercepatkan penurunan tolok minyak selepas melepasi tahap separuh tangki.

Tindakan ini akan menimbulkan peringatan kepada semua pemandu yang perlu diberikan perhatian cepat.

Penurunan yang lebih cepat setiap kali tolok minyak tiba di takat tengah, membantu pemandu sentiasa berjaga-jaga dan bergegas untuk mengisi minyak.

Semua pemandu pasti sudah tahu takat 'E' pada tolok minyak menandakan tangki minyak kita hampir kosong.

Bukan setakat itu saja, lampu amaran tangki kosong akan mula dinyalakan bagi menandakan betapa pentingnya untuk kita mengisi minyak secepat mungkin.

Untuk melindungi pemandu dalam situasi sebegini, jurutera kenderaan dengan sengaja mencipta sistem tolok minyak yang sebenarnya menipu kita.

Sebenarnya di dalam tangki kita masih ada simpanan minyak yang kebiasaannya dianggarkan sekitar 5 ke 10 liter daripada jumlah keseluruhan tangki kita, bergantung kepada jenis kenderaan. Bagaimanapun, untuk melindungi kenderaan kita - enjin akan dimatikan lebih awal supaya tidak berlaku kerosakan dan simpanan ini tidak akan digunakan.

Selain itu dalam setiap tangki kereta, 1 atau 2 liter terakhir minyak dalam tangki akan menjadi perangkap kepada mendapan seperti habuk atau partikel halus yang masuk ke dalam tangki.

Apabila lampu amaran menyala, kebanyakan kereta masih lagi mampu menggunakan minyak sekitar purata 3.8 liter yang boleh digunakan dan ini sebenarnya cukup untuk perjalanan sekitar 42 km bagi kenderaan yang mampu pergi 11.5 km untuk penggunaan setiap liter.

Anda boleh kira sendiri berapa jarak selamat anda dalam tempoh amaran diberikan, supaya anda tidak mengalami masalah enjin dimatikan.

Teknologi kenderaan yang baru memerlukan minyak untuk berada dalam tangki bagi menyejukkan pam tangki. Pam yang biasanya dikawal menggunakan elektrik memerlukan minyak di dalamnya bagi memastikan suhu dalam tangki tidak menjadi terlalu panas sehingga merosakkan pam.

Dalam cuaca panas seperti kita, pam yang berada dalam keadaan panas akan lebih mudah rosak sekiranya tidak dilindungi cecair. Sementara itu bagi negara bercuaca sejuk pula, sekiranya pam tidak dilindungi minyak dan cuaca terlampau sejuk, partikel-partikel ais boleh terbentuk di pam tangki yang akan menyebabkan kerosakan.

Untuk mengetahui berapa jauh jarak perjalanan selamat bagi anda, ada dua cara untuk mengetahuinya. Yang pertama, cuba ukur sendiri. Pastikan anda membawa minyak simpanan sebelum melakukan ujikaji ini.

Yang kedua, dengan membuka laman web TankOnEmpty yang menyenaraikan berapakah jarak sebenar model-model kereta boleh terus bergerak selepas lampu amaran menyala.

Sebagai contoh, Honda Accord mampu mencatatkan 74 km secara purata jarak perjalanan selepas lampu menyala. Sebuah Mazda 2 pula mampu bergerak sejauh 62 km. Bagaimanapun, dua model negara kita iaitu Proton dan Perodua tidak berada dalam senarai - namun kita bolehlah menganggarkan jarak selamat untuk kita terus memandu daripada data yang dikongsikan.

Kami harap artikel ini menjawab persoalan anda tentang isu ini.

Kesimpulannya, jangan risau kereta anda boleh rosak sekiranya minyak habis. Kereta kita memang dah direka untuk mematikan enjin kalau minyak tak cukup, tanpa menyebabkan berlakunya kerosakan. Cuma, anda akan tersadai di tepi jalan sajalah.

Pelik juga lah kan jurutera boleh membina jentera seperti kereta, tapi gagal dalam bab ketepatan tolok minyak. Hari ini anda sudah tahu - semua ketidak tepatan itu dilakukan dengan sengaja dalam melindungi pemandu sebagai pengguna.


8 Laman/Blog Berilmiah Di Malaysia Yang Wajib Anda Ikuti

Walaupun generasi hari ini kelihatan seperti kurang membaca, namun ia tidak dapat menyangkal bahawa membaca itu sememangnya jambatan ilmu.

Melihatkan teknologi yang semakin canggih, buku-buku kini semakin dilupakan sedikit demi sedikit. Golongan belia tidak lagi meminati aktiviti ini sebaliknya lebih fokus kepada peranti masa kini terutamanya telefon pintar.

Akan tetapi, kebimbangan terhadap merudumnya minat membaca masih berada di tahap sederhana kerana kewujudan portal dan laman edukasi yang memberikan pengetahun secara atas talian.

Semua pengguna gajet masa hadapan kini boleh membaca di telapak tangan mereka di mana-mana sahaja.

iluminasi.com kongsikan 8 laman berilmiah dan bermanfaat di Malaysia yang wajib anda ikuti.

Nota: Susunan kedudukan laman-laman ini adalah secara rawak dan tidak mengikut mana-mana urutan.

Matlamat penubuhan Fiziklah! adalah untuk mendidik orang awam tentang fizik dengan cara yang mesra dan mudah.

Ia bermula daripada hasil "sembang-kencang" seperti yang dikatakan oleh pengasas bersama yang merupakan graduan fizik yang menamakan diri mereka sebagai "Admin A" dan "Admin Z",

Fiziklah mengambil pendekatan yang berbeza dengan yang biasa diajarkan tentang fizik yang dikatakan boleh membunuh minat terhadap ilmu sains ini.

Pendapat Fiziklah! berkenaan dengan hal ini adalah semua 5 deria yang digunakan setiap hari oleh manusia mempunyai kaitan dengan dunia fizik.

Artikel-artikel Fiziklah! mudah difahami kerana ia dihasilkan khusus untuk mereka yang tidak berlatarbelakangkan sains atau fizik, tetapi mempunyai minat terhadapnya.

Tidak menggunakan istilah saintifik yang bombastik dan penggunaan gaya bahasa yang relaks serta santai, Fiziklah! sesuai menjadi portal bacaan bagi semua lapisan umur.

Amanz.my atau Amanz Media adalah portal yang menghidangkan pembaca dan pengunjung dengan artikel melibatkan dunia IT. Portal ini lebih menjurus kepada menghasilkan kandungan teknologi maklumat yang merangkumi dalam dan luar negara.

Malah, Amanz.my juga menghasilkan ulasan berkenaan dengan perkembangan teknologi tentang peranti dan gajet semasa.

Portal ini ditubuhkan oleh Tuan Aman Firdaus yang telah melibatkan diri dalam dunia blogging sejak di bangku persekolahan lagi. Ketika itu, ia dkenali sebagai Amanz.net pada tahun 2005.

Ia beralih kepada penggunaan .my setelah ia dibuka kepada orang ramai pada tahun 2008.

Penggunaan bahasa Malaysia sepenuhnya membolehkan semua lapisan masyarakat dapat mengakses dan menikmati laman ini, yang mana juga menghasilkan tutorial.

Antara matlamat portal ini adalah untuk mendidik pengguna di Malaysia tentang teknologi serta mendapatkan info semasa.

MajalahSains.Com adalah salah satu lagi portal tempatan yang disesuaikan dengan masyarakat Malaysia dalam penyediaan berita, rencana dan penemuan terbaru dunia sains serta teknologi.

Matlamat portal ini adalah untuk menarik lebih ramai orang untuk meminati bidang ini dengan menjadikan sains lebih menarik yang boleh dibaca oleh semua golongan.

Jika sains biasanya dibaca oleh golongan akademik dan pelajar sains, kini tidak lagi setelah kemunculan portal bermanfaat ini.

Portal ini juga telah mendapat pengiktirafan apabila dinobatkan sebagai Penerima Anugerah Khas Sains, Teknologi, Kejuruteraan dan Matematik (STEM) untuk Kategori Media oleh Kementerian Sains, Teknologi dan Inovasi (MOSTI) sempena Minggu Sains Negara pada tahun 2018.

MajalahSains.Com juga bertindak sebagai laluan dalam mewujudkan minat tempatan terhadap perkembangan sains dan teknologi. Ia ketika ini dikendalikan oleh kumpulan sukarelawan yang mempunyai kerjaya dalam bidang serupa.

Menyalurkan maklumat hiburan, Kupi Kupi Go yang secara ringkasnya dikenali sebagai KKG telah ditubuhkan pada tahun 2015 dan merupakan jenama di bawah kumpulan media Thinkervault.

Portal ini memaparkan maklumat dengan cara tersendiri dan menarik serta memuatkan video menghiburkan untuk tontonan pengunjung.

Kupi Kupi diambil berdasarkan perkataan Kopi dengan twist slang Sabahan iaitu "Kupi Kupi" manakala GO memberikan gambaran yang pantas dan cergas.

Ekram Mahat yang merupakan pencara Kupi Kupi GO berasal dari negeri di bawah bayu.

Pengunjung laman ini adalah dari negara-negara seperti Indonesia, Brunei, Singapuran dan sudah tentu Malaysia serta mereka yang memahami bahasa baku kerana penyampaiannya menggunakan bahasa baku.

"Kupi Kupi Fakta" adalah antara segmen yang menjadi tarikan bagi Kupi Kupi GO di mana fakta disampaikan dalam bentuk video dan visual.

Segmen-segmen lain yang turut mendapat sambutan adalah "Kupi Kupi Seram" dan "Minum Kupi".

Merupakan milik sepenuhnya Cilisos Media Sdn. Bhd., Soscili adalah portal bacaan yang penuh maklumat dan pengetahuan.

Ia dihasilkan sepenuhnya dalam bahasa kebangsaan bagi memudahkan akses kepada semua pelusuk masyarakat.

Soscili telah bekerja sama dengan syarikat-syarikat ternama tempatan dan luar negara seperti AirAsia, Telekom Malaysia, Maxis, Celcom, KFC, Nestle dan Standard Chartered.

Ia merupakan antara salah satu portal popular tempatan dengan kunjungan bulanan mencecah 1 juta sebulan.

Seperti yang dinyatakan dalam laman mereka, The Patriots adalah sekumpulan individu daripada pelbagai lapisan masyarakat, umur, bangsa dan agama yang bersatu untuk membentuk sebuah komuniti yang aman dan bertoleransi.

Laman ini yang ditubuhkan oleh Jamalee Bashah dan Helmi Effendy pada tahun 2013 dengan sasaran untuk menjadikan budaya ilmu sebagai asas kehidupan rakyat Malaysia.

The Patriots memaparkan artikel-artikel bermanfaat yang lebih memfokuskan kepada sejarah Melayu dan dunia.

Penulis-penulis artikel laman ini juga mempunyai latar belakang yang sangat mengagumkan sekaligus membuatkan ia satu laman yang sangat berkredibiliti.

Bagi yang meminati bidang perubatan dan sains, anda wajib mengikuti laman The Diagnosa yang diasaskan oleh pegawai perubatan Dr. Latif Saad.

Laman berilimiah ini menyediakan artikel-artikel perubatan dalam bahasa Melayu yang memudahkan pembacaan semua golongan rakyat sekaligus menambahkan pengetahuan kita tentang bidang ini.

Anda juga boleh mengetahui tentang punca, gejala dan rawatan kebanyakan penyakit melalui artikel-artikel yang disediakan dengan begitu tersusun.

Lebih menarik, artikel-artikel ini ditulis oleh mereka yang berada dalam bidang perubatan sendiri termasuklah beberapa orang pegawai perubatan dan doktor.

Malah, jika terdapat sebarang kemusyiklan berkenaan sesuatu, anda boleh bertanyakan soalan kepada mereka melalui segmen "Tanya Soalan".

Bagi soalan-soalan yang sudah dijawab oleh pihak The Diagnosa, anda boleh menyemak dan membacanya di ruangan "Senarai Soalan".

Laman seperti ini sememangnya tidak begitu banyak di Malaysia, jadi ia adalah antara salah satu laman yang anda wajib ikuti!.

Sama seperti The Diagnosa, Root of Science juga adalah laman berlatarbelakangkan sains, tetapi juga memaparkan artikel-artikel berkenaan teknologi dan maklumat.

Root of Science yang juga diasaskan oleh Dr. Latif Saad merupakan cabang yang sama dengan laman The Diagnosa. Apa yang membezakannya dengan The Diagnosa adalah ia mempunyai segmen lain termasuklah:

Laman ini menggunakan dua bahasa iaitu bahasa Melayu dan Inggeris yang mana bukan sahaja boleh diakses oleh rakyat tempatan tetapi juga semua pelusuk masyarakat Dunia.


7 Teknik Mengintip dan Risikan "Simple" Yang Popular Dalam Sejarah

Bagi mana-mana negara sekalipun, memiliki pasukan khas yang melakukan tugas-tugas pengintipan dan perisikan merupakan satu kebiasaan. Perkara ini penting terutamanya ketika era peperangan dahulu bagi memastikan maklumat-maklumat penting dapat diperolehi daripada pihak musuh.

Dalam dunia pengintipan atau perisikan, sesuatu mesej atau informasi itu perlu disampaikan kepada seseorang individu lain dengan penuh kerahsiaan. Hal ini penting bagi memastikannya tidak dapat dihidu oleh pihak musuh.

Kali ini, pihak Iluminasi ingin berkongsi pula mengenai 7 teknik pengintipan popular yang pernah digunakan dalam sejarah. Kami yakin sebahagian daripada teknik ini masih lagi digunakan pada masa kini walaupun terdapat teknologi yang lebih canggih.

Tatu pada masa kini lebih kepada fesyen atau satu cara mengekspresikan diri. Namun tahukah anda tatu dahulunya pernah digunakan sebagai cara untuk menyampaikan mesej secara rahsia?

Herodotus, sejarawan dan pengarang buku The Histories yang lengkap tentang Perang Greco-Persia dari 499 hingga 479 SM, menceritakan kisah seorang raja yang mencacah tatu yang mengandungi sebuah mesej pada kepala seorang hamba dan menghantar hamba kepada anak saudara lelakinya yang meminta diselamatkan.

Apabila hamba tersebut sampai ke destinya, rambutnya dicukur bagi membolehkan tatu yang mengandungi mesej pada kepala hamba tersebut dilihat. Cara penyampaian mesej rahsia menggunakan tatu ini sangat unik dan mungkin tiada siapapun yang dapat menghidunya pada waktu itu.

Racun dan dadah adalah cara yang paling biasa digunakan dan selalu dipaparkan dalam filem-filem Barat. Pada tahun 1950-an, dadah boleh diletakkan ketika menyalakan rokok seseorang dengan cara memegang buku catatan yang mengandungi dadah ke dalam minuman mangsa.

Bagi wanita pula, mereka biasanya akan memakai sarung tangan untuk menyembunyikan pil atau serbuk dadah yang akan dimasukkan ke dalam minuman tanpa disedari.

Seorang janda dan ahli sosial kaya, Rose O'Neal Greenhow, mencipta nama untuk dirinya sendiri di Washington D.C sebagai pengintip penting semasa Perang Saudara Amerika.

Dia dikatakan telah menyeludup beberapa dokumen penting dan ubat-ubatan di bawah skirtnya yang besar. Tiada sesiapa yang mengesyaki perbuatan itu memandangkan dia mempunyai hubungan yang baik dengan pegawai atasan.

Selain beliau,  kebanyakan wanita telah membantu mendapatkan makanan dan ubat-ubatan dengan menyeledupnya dalam skirt mereka, di dalam anak patung anak mereka atau tersembunyi di dalam baju tidur mereka.

Apabila pihak CIA sedang mengintip seseorang individu, biasanya ejen mereka akan dihantar untuk tinggal di bangunan atau hotel yang sama atau berdekatan dengannya. Ini bagi membolehkan gerak-geri subjek utama mereka diselidik untuk perancangan selanjutnya.

Kamera telah dibina ke dalam beg bimbit, tiub gincu, buku dan cermin mata hitam. Untuk pengawasan peringkat tinggi, satelit dan pesawat terbang boleh mengambil gambar dan dengan kemampuan zoom dengan sangat dekat.

Teknik penyamaran adalah teknik yang paling kerap digunakan dalam mana-mana misi pengintipan. Seorang ejen boleh bertukar menyerupai beberapa individu lain dengan mengenakan pelbagai prop seperti jambang dan misai tiruan.

Pewarna rambut, kasut, cermin mata dan cermin mata hitam dan beberapa prop lain membolehkan seseorang ejen mengelakkan diri mereka daripada dikesan dan berselindung dengan lebih baik dalam kalangan orang awam. Malah, seseorang ejen yang pakar juga boleh datang ke hotel sebagai seorang wanita dan keluar dari hotel sebagai seorang lelaki.

Kaedah komunikasi yang halus, seperti baju warna apa yang dipakainya seseorang boleh dijadikan petunjuk bagi menyampaikan sesuatu mesej. Perhiasan khusus atau frasa tertentu yang digunakan dalam perbualan atau terutama dalam siaran radio boleh memberi amaran bahaya atau memberi seseorang kebenaran untuk meneruskan misi mereka.

Simbol, kriptologi, dan kod telah digunakan secara meluas sepanjang sejarah. Semasa Perang Dunia II, seluruh kompleks di Bletchley Park di England ditubuhkan dengan beberapa ahli matematik terkemuka, termasuk Gordon Welchman dan Alan Turing, untuk memecahkan kod rahsia Nazi.

Menurut buku Spycraft oleh Robert Wallace dan H. Keith Melton, teknik yang disebut “dead drop” adalah salah satu taktik yang paling banyak digunakan untuk bertukar maklumat. Maklumat boleh disembunyikan di dalam sarung tangan lama atau beg makanan segera - barangan biasa yang dibuang atau hilang - dan meletakkan pada mercu tanda khusus seperti taman yang ditandai dengan gincu, atau gerai telefon di sudut tertentu.

Selain itu, teknik "brush pass" yang selalu dipaparkan dalam filem juga antara teknik yang biasa digunakan. Contohnya, dua orang ejen akan berpura-pura terlanggar antara satu sama lain dan terjatuh beg bimbit yang dibawa. Ketika inilah, nota atau kertas akan diselitkan mengandungi mesej sulit yang ingin ditukar.


10 Negara Dengan Anggaran Gaji Paling Rendah Bagi Jurusan STEM Dan Perniagaan

Setelah menghabiskan masa yang panjang dan wang yang banyaksecara berperingkat dengan harapan untuk memperoleh pekerjaan yang baik, para pelajar tidak dapat mengelak daripada memikirkan tentang berapa banyak gaji yang boleh diperolehi selepas menamatkan pelajaran.

Tetapi jangkaan gaji bagi para siswazah baru adalah sangat berbeza berdasarkan jenis ijazah dan sudah tentu di mana mereka tinggal.

Dan disebabkan oleh laporan yang dikeluarkan oleh Universum Global, sebuah firma perundingan sumber manusia, kita hari ini boleh mendapat gambaran yang lebih jelas tentang berapa gaji yang boleh dijangka untuk diterima oleh setiap siswazah dengan kursus berbeza di kebanyakan negara.

Menurut penemuan Universum Global dalam sebahagian daripada laporan "Cost of Talent" tahunannya berdasarkan kaji selidik terhadap 533,351 pelajar kursus perniagaan dan STEM (sains, teknologi, kejuruteraan dan matematik) dari 29 buah negara, di mana responden ditanya "Berapa gaji yang anda harapkan daripada pekerjaan pertama anda selepas tamat pengajian?".

Negara di mana pelajarnya yang mempunyai ijazah perniagaan dan STEM mengharapkan gaji paling tinggi apabila mereka mencari kerja adalah Switzerland seperti dalam analisis tahun sebelumnya.

Di sana, para pelajar perniagaan menjangkakan gaji tahunan RM308,000 (RM25,600 sebulan)manakala pelajar STEM menjangkakan gaji sebanyak RM312,000 setahun.

Switzerland mempunyai KDNK per kapita kedua tertinggi di dunia menurut statistik Bank Dunia 2016 dan berada di kedudukan ke-10 dalam kedudukan FORBES bagi Negara-negara Terbaik Untuk Perniagaan.

Pelajar perniagaan di Denmark menjangkakan untuk memperoleh RM255,000 setahun (RM21,250 sebulan) setelah tamat belajar sementara pemegang ijazah STEM menjangkakan sebanyak RM269,000 setahun (RM22,400 sebulan).

Negara yang mempunyai KDNK per kapita yang paling tinggi di dunia menurut Bank Dunia ini juga menduduk tempat ke-7 dalam senarai Negara Terbaik Untuk Perniagaan oleh FORBES.

Di Amerika Syarikat, pelajar perniagaan menjangkakan RM232,000 setahun atau RM19,300 sebulan manakala siswazah STEM pula adalah sebanyak RM246,000 atau RM20,500.

Dari segi KDNK per kapita di dunia, Amerika Syarikat berada di kedudukan ke-8 terbaik. Secara keseluruhan, ijazah STEM menjanjikan gaji yang lebih tinggi, sekurang-kurangnya itulah yang diharapkan oleh para pelajar.

Melihat kepada hasil kajian Universum dari segi jantina, pelajar lelaki secara purata mengharapkan gaji yang lebih tinggi berbanding pelajar wanita dalam kategori perniagaan dan STEM.

Jurang jangkaan gaji antara lelaki dan wanita adalah terkecil di Malaysia, Sweden dan Kanada manakala jurang jangkaan gaji paling besar di antara kedua-dua jantina ini yang paling besar adalah di Rusia, India dan Sepanyol.

Di antara negara-negara yang mempunyai jangkaan gaji paling rendah, pelajar di Kazakhstan adalah yang dengan jangkaan gaji paling rendah.

Bekas Republik Soviet, ekonomi negara ini sangat bergantung kepada hidrokarbon dan deposit mineral, menjadikannya terdedah kepada penurunan harga komoditi.

Para pelabur tidak yakin untuk menjalankan perniagaan di Kazakhstan kerana bimbangkan masalah rasuah dan birokrasi.

Berikut adalah 10 negara dengan jangkaan gaji paling rendah di dunia: